ai4bharat/Pralekha huggingface dataset:
ਇਲੈਕਟ੍ਰੌਨਿਕਸ ਅਤੇ ਸੂਚਨਾ ਟੈਕਨੋਲੋਜੀ ਮੰਤਰਾਲਾ
ਇਲੈਕਟ੍ਰੋਨਿਕ੍ਸ ਅਤੇ ਆਈਟੀ ਮੰਤਰਾਲਾ ਨੇ ਭਾਰਤ ਨੂੰ ਵਿਸ਼ਵ ਦੇ ਸਭ ਤੋਂ ਵੱਡੇ ਜੁੜੇ ਦੇਸ਼ਾਂ ਵਿੱਚੋਂ ਇੱਕ ਬਣਾਉਣ ਲਈ ਰਣਨੀਤੀ ਵਰਕਸ਼ਾਪ ਦਾ ਆਯੋਜਨ ਕੀਤਾ
ਦੇਸ਼ ਦੇ ਘੱਟ ਸੇਵਾ ਵਾਲੇ ਅਤੇ ਕਵਰ ਨਾ ਕੀਤੇ ਗਏ ਖੇਤਰਾਂ ਵਿੱਚ ਇੰਟਰਨੈਟ ਪਹੁੰਚ ਵਿੱਚ ਤੇਜ਼ੀ ਲਿਆਉਣ ਲਈ ਰੋਡਮੈਪ ਤੇ ਚਰਚਾ
ਵਰਕਸ਼ਾਪ ਦੌਰਾਨ ਪੇਂਡੂ ਬ੍ਰੌਡਬੈਂਡ ਕਨੈਕਟਿਵਿਟੀ ਪ੍ਰੋਜੈਕਟ ਭਾਰਤਨੇਟ ਦੀ ਸਮੀਖਿਆ
ਇਲੈਕਟ੍ਰੌਨਿਕਸ ਅਤੇ ਸੂਚਨਾ ਟੈਕਨੋਲੋਜੀ ਮੰਤਰਾਲਾ  ਨੇ ਭਾਰਤ ਨੂੰ ਵਿਸ਼ਵ ਦੇ ਸਭ ਤੋਂ ਵੱਡੇ ਜੁੜੇ ਦੇਸ਼ਾਂ ਵਿੱਚੋਂ ਇੱਕ ਬਣਾਉਣ ਲਈ "ਸਾਰੇ ਭਾਰਤੀਆਂ ਨੂੰ ਜੋੜੋ" ਸਿਰਲੇਖ ਦੀ ਇੱਕ ਵਰਕਸ਼ਾਪ ਦਾ ਆਯੋਜਨ ਕੀਤਾ। ਵਰਕਸ਼ਾਪ ਵਿੱਚ ਦੇਸ਼ ਦੇ ਸਭ ਤੋਂ ਵੱਡੇ ਇੰਟਰਨੈਟ ਸੇਵਾ ਪ੍ਰਦਾਤਾ - ਜਿਓ, ਏਅਰਟੈਲ, ਮੀਟਵਾਈ ਅਤੇ ਸੰਚਾਰ ਮੰਤਰਾਲਾ ਦੇ ਦੂਰਸੰਚਾਰ ਵਿਭਾਗ ਦੇ ਅਧਿਕਾਰੀਆਂ ਸਮੇਤ ਜਨਤਕ ਅਤੇ ਪ੍ਰਾਈਵੇਟ ਦੋਵਾਂ, ਹਿੱਸੇਦਾਰਾਂ ਨੂੰ ਵਰਤਮਾਨ ਵਿੱਚ ਘੱਟ ਸੇਵਾ ਵਾਲੇ ਅਤੇ ਕਵਰ ਨਾ ਕੀਤੇ ਗਏ ਦੇਸ਼ ਦੇ ਪਿੰਡਾਂ ਅਤੇ ਕਸਬਿਆਂ ਵਿੱਚ ਇੰਟਰਨੈਟ ਦੀ ਪਹੁੰਚ ਵਿੱਚ ਤੇਜ਼ੀ ਲਿਆਉਣ ਲਈ ਇੱਕ ਰੋਡਮੈਪ ਬਾਰੇ ਵਿਚਾਰ ਵਟਾਂਦਰਾ ਕਰਨ ਦਾ ਸੱਦਾ ਦਿੱਤਾ ਗਿਆ ਸੀ। ।
ਪ੍ਰਧਾਨ ਮੰਤਰੀ ਦੇ ਵਿਜ਼ਨ ਨੂੰ ਧਿਆਨ ਵਿੱਚ ਰੱਖਦੇ ਹੋਏ, ਵਰਕਸ਼ਾਪ ਦੌਰਾਨ ਵਿਸ਼ਵ ਦੇ ਸਭ ਤੋਂ ਵੱਡੇ ਫਾਈਬਰ ਅਧਾਰਤ ਪੇਂਡੂ ਬ੍ਰੌਡਬੈਂਡ ਕਨੈਕਟਿਵਿਟੀ ਪ੍ਰੋਜੈਕਟ ਭਾਰਤਨੇਟ ਦੀ ਵੀ ਸਮੀਖਿਆ ਕੀਤੀ ਗਈ। ਵਰਕਸ਼ਾਪ ਵਿੱਚ ਉਨ੍ਹਾਂ ਭੂਗੋਲਿਕ ਇਲਾਕਿਆਂ ਅਤੇ ਖੇਤਰਾਂ/ਪਿੰਡਾਂ ਨੂੰ ਤੁਰੰਤ ਕਵਰ ਕਰਨ ਦੀਆਂ ਰਣਨੀਤੀਆਂ ਤੇ ਵਿਚਾਰ ਵਟਾਂਦਰਾ ਕੀਤਾ ਗਿਆ, ਜੋ ਇੰਟਰਨੇਟ ਦੀ ਸੇਵਾ ਤੋਂ ਵਾਂਝੇ ਰਹਿ ਗਏ ਹਨ।
ਵਰਕਸ਼ਾਪ ਦੀ ਪ੍ਰਧਾਨਗੀ ਰਾਜ ਮੰਤਰੀ ਸ਼੍ਰੀ ਰਾਜੀਵ ਚੰਦਰਸ਼ੇਖਰ ਨੇ ਕੀਤੀ, ਜਿਨ੍ਹਾਂ ਨੇ ਮੌਜੂਦਾ ਸਰਕਾਰ ਦੇ ਉਦੇਸ਼ਾਂ ਨੂੰ ਸਾਰੇ ਭਾਰਤੀਆਂ ਨੂੰ ਖੁੱਲੇ ਸੁਰੱਖਿਅਤ ਅਤੇ ਭਰੋਸੇਯੋਗ ਅਤੇ ਜਵਾਬਦੇਹ ਇੰਟਰਨੈਟ ਨਾਲ ਜੋੜਨ ਦੇ ਉਦੇਸ਼ ਰੱਖੇ। ਉਨ੍ਹਾਂ ਕਿਹਾ, "ਡਿਜੀਟਲ ਇੰਡੀਆ ਰਾਹੀਂ ਪ੍ਰਧਾਨ ਮੰਤਰੀ ਦਾ ਵਿਜ਼ਨ ਸਾਰੇ ਨਾਗਰਿਕਾਂ ਨੂੰ ਇੰਟਰਨੈਟ ਦੀ ਸ਼ਕਤੀ ਨਾਲ ਸ਼ਕਤੀਸ਼ਾਲੀ ਬਣਾਇਆ ਜਾਵੇ ਅਤੇ ਨਾਲ ਹੀ ਡਿਜੀਟਲ ਅਰਥਵਿਵਸਥਾ ਅਤੇ ਨੌਕਰੀਆਂ ਦਾ ਵਿਸਥਾਰ ਕੀਤਾ ਜਾਵੇ।"
ਇਸ ਰਣਨੀਤੀ ਵਰਕਸ਼ਾਪ ਨੇ ਜਨਤਕ ਅਤੇ ਪ੍ਰਾਈਵੇਟ ਹਿੱਸੇਦਾਰਾਂ, ਦੋਵਾਂ ਲਈ ਸਰਬ ਵਿਆਪਕ ਇੰਟਰਨੈਟ ਕਵਰੇਜ ਪ੍ਰਾਪਤ ਕਰਨ ਬਾਰੇ ਆਪਣੇ ਵਿਚਾਰ ਸਾਂਝੇ ਕਰਨ ਲਈ ਇੱਕ ਖੁੱਲਾ ਪਲੇਟਫਾਰਮ ਪੇਸ਼ ਕੀਤਾ।
-------------------
ਆਰਕੇਜੇ/ਐਮ
(Visitor Counter : 108
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ 26 ਦਸੰਬਰ ਨੂੰ ਮੇਜਰ ਧਿਆਨ ਚੰਦ ਨੈਸ਼ਨਲ ਸਟੇਡੀਅਮ ਵਿਖੇ 'ਵੀਰ ਬਾਲ ਦਿਵਸ' ਦੇ ਮੌਕੇ 'ਤੇ ਇੱਕ ਇਤਿਹਾਸਿਕ ਪ੍ਰੋਗਰਾਮ ਵਿੱਚ ਹਿੱਸਾ ਲੈਣਗੇ
ਪ੍ਰਧਾਨ ਮੰਤਰੀ ਲਗਭਗ ਤਿੰਨ ਸੌ ਬਾਲ ਕੀਰਤਨੀਆਂ ਦੁਆਰਾ ਕੀਤੇ ਜਾਣ ਵਾਲੇ ‘ਸ਼ਬਦ ਕੀਰਤਨ’ ਵਿੱਚ ਸ਼ਾਮਲ ਹੋਣਗੇ
ਪ੍ਰਧਾਨ ਮੰਤਰੀ ਕਰੀਬ ਤਿੰਨ ਹਜ਼ਾਰ ਵਿਦਿਆਰਥੀਆਂ ਦੇ ਮਾਰਚ ਪਾਸਟ ਨੂੰ ਹਰੀ ਝੰਡੀ ਦਿਖਾਉਣਗੇ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ 26 ਦਸੰਬਰ, 2022 ਨੂੰ ਮੇਜਰ ਧਿਆਨ ਚੰਦ ਨੈਸ਼ਨਲ ਸਟੇਡੀਅਮ, ਦਿੱਲੀ ਵਿਖੇ ਦੁਪਹਿਰ 12 ਵੱਜ ਕੇ 30 ਮਿੰਟ ‘ਤੇ ‘ਵੀਰ ਬਾਲ ਦਿਵਸ’ ਦੇ ਇਤਿਹਾਸਿਕ ਸਮਾਗਮ ਵਿੱਚ ਹਿੱਸਾ ਲੈਣਗੇ। ਪ੍ਰੋਗਰਾਮ ਦੌਰਾਨ ਪ੍ਰਧਾਨ ਮੰਤਰੀ ਲਗਭਗ ਤਿੰਨ ਸੌ ਬਾਲ ਕੀਰਤਨੀਆਂ ਦੁਆਰਾ ਕੀਤੇ ਜਾਣ ਵਾਲੇ ‘ਸ਼ਬਦ ਕੀਰਤਨ’ ਵਿੱਚ ਸ਼ਾਮਲ ਹੋਣਗੇ। ਇਸ ਅਹਿਮ ਮੌਕੇ 'ਤੇ ਪ੍ਰਧਾਨ ਮੰਤਰੀ ਦਿੱਲੀ ਵਿੱਚ ਕਰੀਬ ਤਿੰਨ ਹਜ਼ਾਰ ਬੱਚਿਆਂ ਦੁਆਰਾ ਮਾਰਚ ਪਾਸਟ ਨੂੰ ਹਰੀ ਝੰਡੀ ਦੇ ਕੇ ਰਵਾਨਾ ਕਰਨਗੇ।
ਸਾਹਿਬਜ਼ਾਦਿਆਂ ਦੇ ਮਿਸਾਲੀ ਸਾਹਸ ਦੀ ਕਹਾਣੀ ਬਾਰੇ ਦੇਸ਼ ਦੇ ਨਾਗਰਿਕਾਂ, ਖਾਸ ਕਰਕੇ ਛੋਟੇ ਬੱਚਿਆਂ ਨੂੰ ਜਾਣੂ ਕਰਵਾਉਣ ਅਤੇ ਸਿੱਖਿਅਤ ਕਰਨ ਲਈ ਸਰਕਾਰ ਦੇਸ਼ ਭਰ ਵਿੱਚ ਇੰਟਰਐਕਟਿਵ ਅਤੇ ਭਾਗੀਦਾਰੀ ਪ੍ਰੋਗਰਾਮਾਂ ਦਾ ਆਯੋਜਨ ਕਰ ਰਹੀ ਹੈ। ਇਸ ਕੋਸ਼ਿਸ਼ ਵਿੱਚ ਦੇਸ਼ ਭਰ ਦੇ ਸਕੂਲਾਂ ਅਤੇ ਕਾਲਜਾਂ ਵਿੱਚ ਲੇਖ ਲਿਖਣ, ਕੁਇਜ਼ ਮੁਕਾਬਲੇ ਅਤੇ ਹੋਰ ਗਤੀਵਿਧੀਆਂ ਦਾ ਆਯੋਜਨ ਕੀਤਾ ਜਾਵੇਗਾ। ਦੇਸ਼ ਭਰ ਵਿੱਚ ਪਬਲਿਕ ਸਥਾਨਾਂ ਜਿਵੇਂ ਰੇਲਵੇ ਸਟੇਸ਼ਨਾਂ, ਪੈਟਰੋਲ ਪੰਪਾਂ, ਹਵਾਈ ਅੱਡਿਆਂ ਆਦਿ 'ਤੇ ਡਿਜੀਟਲ ਪ੍ਰਦਰਸ਼ਨੀਆਂ ਲਗਾਈਆਂ ਜਾਣਗੀਆਂ, ਅਜਿਹੇ ਪ੍ਰੋਗਰਾਮ ਆਯੋਜਿਤ ਕੀਤੇ ਜਾਣਗੇ ਜਿੱਥੇ ਪਤਵੰਤੇ ਸੱਜਣ ਸਾਹਿਬਜ਼ਾਦਿਆਂ ਦੀ ਜੀਵਨ ਗਾਥਾ ਅਤੇ ਬਲੀਦਾਨ ਨੂੰ ਬਿਆਨ ਕਰਨਗੇ।
ਸ੍ਰੀ ਗੁਰੂ ਗੋਬਿੰਦ ਸਿੰਘ ਜੀ ਦੇ ਪ੍ਰਕਾਸ਼ ਪੁਰਬ ਵਾਲੇ ਦਿਨ, 9 ਜਨਵਰੀ 2022 ਨੂੰ, ਪ੍ਰਧਾਨ ਮੰਤਰੀ ਨੇ ਐਲਾਨ ਕੀਤਾ ਸੀ ਕਿ ਸ੍ਰੀ ਗੁਰੂ ਗੋਬਿੰਦ ਸਿੰਘ ਜੀ ਦੇ ਸਾਹਿਬਜ਼ਾਦਿਆਂ ਬਾਬਾ ਜ਼ੋਰਾਵਰ ਸਿੰਘ ਜੀ ਅਤੇ ਬਾਬਾ ਫਤਿਹ ਸਿੰਘ ਜੀ ਦੀ ਸ਼ਹਾਦਤ ਨੂੰ ਸਮਰਪਿਤ 26 ਦਸੰਬਰ ਨੂੰ 'ਵੀਰ ਬਾਲ ਦਿਵਸ' ਵਜੋਂ ਮਨਾਇਆ ਜਾਵੇਗਾ।
ਵਿੱਤ ਮੰਤਰਾਲਾ
ਡੀ ਜੀ ਜੀ ਆਈ ਗੁਰੂਗ੍ਰਾਮ ਨੇ 8 ਕਰੋੜ ਰੁਪਏ ਦੇ ਇਨਪੁੱਟ ਟੈਕਸ ਕਰੈਡਿਟ ਦੀ ਉਪਲਬੱਧਤਾ ਲਈ ਧੋਖਾਧੜੀ ਕਰਨ ਵਾਲੇ ਇੱਕ ਵਿਅਕਤੀ ਨੂੰ ਗ੍ਰਿਫਤਾਰ ਕੀਤਾ
ਹਰਿਆਣਾ ਦੇ ਗੁਰੂਗ੍ਰਾਮ ਜ਼ੋਨਲ ਯੁਨਿਟ  , ਡਾਇਰੈਕਟੋਰੇਟ ਜਨਰਲ ਆਫ ਜੀ ਐੱਸ ਟੀ ਇੰਟੈਲੀਜੈਂਸ  ਗੁਰੂਗ੍ਰਾਮ ਨੇ ਨਵੀਂ ਦਿੱਲੀ ਦੇ ਨਿਵਾਸੀ ਸ਼੍ਰੀ ਸੰਜੇ ਗੋਇਲ ਨੂੰ ਗੈਰ ਕਾਨੂੰਨੀ ਢੰਗ ਨਾਲ ਗੁਡਸ ਲੈੱਸ ਇਨਵੌਇਸਿਸ ਤੇ ਇਨਪੁੱਟ ਟੈਕਸ ਕਰੈਡਿਟ ਲੈਣ ਦੇ ਦੋਸ਼ਾਂ ਹੇਠ ਗ੍ਰਿਫਤਾਰ ਕੀਤਾ ਹੈ । ਹੁਣ ਤੱਕ ਕੀਤੀ ਗਈ ਜਾਂਚ ਦੇ ਅਧਾਰ ਤੇ ਸ਼੍ਰੀ ਸੰਜੇ ਗੋਇਲ ਨੇ ਮਿਸ ਰੇਡਾਮੈਂਸੀ ਵਰਲਡ ਦੇ ਸੰਬੰਧ ਵਿੱਚ ਮਲਕੀਅਤ ਰਾਹੀਂ ਧੋਖਾਧੜੀ ਇਨਵੌਇਸਿਸ ਵਰਤਿਆਂ ਹੋਇਆਂ ਨਾਨ ਐਗਜਿ਼ਸਟੈਂਟ ਕੰਸਰਨਸ ਤੋਂ ਲੀਡ ਇਨਗੋਟਸ ਖਰੀਦੀਆਂ ਦਿਖਾਈਆਂ ਹਨ । ਇਹਨਾਂ ਧੋਖਾਧੜੀ ਇਨਵੌਇਸਿਸ ਵਿੱਚ ਵਸਤਾਂ ਦੀ ਸਪਲਾਈ ਨਹੀਂ ਦਿਖਾਈ ਗਈ ਬਲਕਿ ਜਾਅਲੀ ਆਵਾਜਾਈ ਰਿਕਾਰਡ ਦਿਖਾਏ ਗਏ ਹਨ । ਇਸ ਤਰ੍ਹਾਂ ਐੱਮ/ਐੱਸ ਰੈਡਾਮੈਂਸੀ ਵਰਲਡ ਨੇ ਬਿਨਾਂ ਵਸਤਾਂ ਤੋਂ ਵੱਖ ਵੱਖ ਯੂਜ਼ਰ ਨੂੰ ਧੋਖਾਧੜੀ ਨਾਲ 8,17,24,829 ਕਰੋੜ ਰੁਪਏ ਦੀਆਂ ਇਨਵੌਇਸਿਸ ਦਿੱਤੀਆਂ ਗਈਆਂ ਹਨ । ਇਹ ਜਾਂਚ ਦਿੱਲੀ ਅਤੇ ਐੱਨ ਸੀ ਆਰ ਖੇਤਰ ਦੀਆਂ ਬਹੁਪੱਖੀ ਥਾਵਾਂ ਤੇ ਚੱਲ ਰਹੀ ਹੈ ਅਤੇ ਦਰਜ ਕੀਤੇ ਗਏ ਬਿਆਨਾਂ ਤੇ ਸਬੂਤ ਦੇ ਅਧਾਰ ਤੇ ਇਹ ਪਾਇਆ ਗਿਆ ਹੈ ਕਿ ਸੰਜੇ ਗੋਇਲ ਜਾਅਲੀ ਕੰਪਨੀਆਂ ਅਤੇ ਟਰਾਂਸਪੋਰਟਾਂ ਦੇ ਨੈੱਟਵਰਕ ਵਿੱਚ ਇੱਕ ਮੁੱਖ ਖਿਡਾਰੀ ਸੀ ।
ਇਸ ਅਨੁਸਾਰ ਸ਼੍ਰੀ ਸੰਜੇ ਗੋਇਲ ਨੂੰ 08—01—2021 ਨੂੰ ਗ੍ਰਿਫਤਾਰ ਕੀਤਾ ਗਿਆ ਅਤੇ ਡਿਊਟੀ ਮੈਜਿਸਟ੍ਰੇਟ ਦਿੱਲੀ ਅੱਗੇ ਪੇਸ਼ ਕੀਤਾ ਗਿਆ , ਜਿਸ ਨੇ ਉਸ ਦੀ ਜੁਡੀਸ਼ੀਅਲ ਕਸਟੱਡੀ ਲਈ ਹੁਕਮ ਜਾਰੀ ਕੀਤੇ ਨੇ । ਇਵੇਂ ਦੋਸ਼ੀ ਵੱਲੋਂ 8 ਕਰੋੜ ਤੋਂ ਜਿ਼ਆਦਾ ਦੇ ਜਾਅਲੀ ਆਈ ਟੀ ਸੀ ਦਿੱਤੇ ਗਏ ਡੈਸ਼ ਉਪਲਬੱਧ ਕਰਵਾਏ ਗਏ ।
ਇਸ ਤਹਿਤ ਹੋਰ ਜਾਂਚ ਜਾਰੀ ਹੈ ।
ਆਰ ਐੱਮ / ਕੇ ਐੱਮ ਐੱਨ
(Visitor Counter : 116
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ 25 ਅਗਸਤ ਨੂੰ ਸਮਾਰਟ ਇੰਡੀਆ ਹੈਕਾਥੌਨ 2022 ਦੇ ਗ੍ਰੈਂਡ ਫਿਨਾਲੇ ਨੂੰ ਸੰਬੋਧਨ ਕਰਨਗੇ
ਗ੍ਰੈਂਡ ਫਿਨਾਲੇ ਵਿੱਚ 75 ਕੇਂਦਰਾਂ ’ਤੇ 15,000 ਤੋਂ ਅਧਿਕ ਵਿਦਿਆਰਥੀ ਹਿੱਸਾ ਲੈਣਗੇ
ਇਸ ਫਿਨਾਲੇ ਵਿੱਚ 2900 ਤੋਂ ਅਧਿਕ ਸਕੂਲਾਂ ਅਤੇ 2200 ਉਚੇਰੀ ਸਿੱਖਿਆ ਸੰਸਥਾਵਾਂ ਦੇ ਵਿਦਿਆਰਥੀ 53 ਕੇਂਦਰੀ ਮੰਤਰਾਲਿਆਂ ਦੁਆਰਾ ਸਾਹਮਣੇ ਰੱਖੀਆਂ ਗਈਆਂ 476 ਸਮੱਸਿਆਵਾਂ ਦਾ ਸਮਾਧਾਨ ਢੂੰਡਣਗੇ
ਸਮਾਰਟ ਇੰਡੀਆ ਹੈਕਾਥੌਨ ਨੇ ਨੌਜਵਾਨਾਂ ਦੇ ਦਰਮਿਆਨ ਪ੍ਰੋਡਕਟ ਇਨੋਵੇਸ਼ਨ, ਸਮੱਸਿਆ-ਸਮਾਧਾਨ ਅਤੇ ਲੀਕ ਤੋਂ ਹਟ ਕੇ ਸੋਚਣ ਦਾ ਸੱਭਿਆਚਾਰ ਵਿਕਸਿਤ ਕਰਨ ਵਿੱਚ ਮਹੱਤਵਪੂਰਨ ਭੂਮਿਕਾ ਨਿਭਾਈ ਹੈ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ 25 ਅਗਸਤ ਨੂੰ ਰਾਤ ਅੱਠ ਵਜੇ ਵੀਡੀਓ ਕਾਨਫਰੰਸਿੰਗ ਦੇ ਜ਼ਰੀਏ ਸਮਾਰਟ ਇੰਡੀਆ ਹੈਕਾਥੌਨ 2022 ਦੇ ਗ੍ਰੈਂਡ ਫਿਨਾਲੇ ਨੂੰ ਸੰਬੋਧਨ ਕਰਨਗੇ।
ਪ੍ਰਧਾਨ ਮੰਤਰੀ ਦਾ ਨਿਰੰਤਰ ਦੇਸ਼ ਵਿੱਚ, ਖਾਸ ਕਰਕੇ ਨੌਜਵਾਨਾਂ ਵਿੱਚ ਇਨੋਵੇਸ਼ਨ ਦੀ ਭਾਵਨਾ ਨੂੰ ਹੁਲਾਰਾ ਦੇਣ ਦਾ ਪ੍ਰਯਾਸ ਰਿਹਾ ਹੈ। ਇਸ ਦ੍ਰਿਸ਼ਟੀਕੋਣ ਨੂੰ ਧਿਆਨ ਵਿੱਚ ਰੱਖ ਕੇ, ਸਮਾਰਟ ਇੰਡੀਆ ਹੈਕਾਥੌਨ  ਦੀ ਸ਼ੁਰੂਆਤ ਸਾਲ 2017 ਵਿੱਚ ਕੀਤੀ ਗਈ ਸੀ। ਐੱਸਆਈਐੱਚ ਵਿਦਿਆਰਥੀਆਂ ਨੂੰ ਸਮਾਜ, ਸੰਗਠਨਾਂ ਅਤੇ ਸਰਕਾਰ ਦੀਆਂ ਗੰਭੀਰ ਸਮੱਸਿਆਵਾਂ ਨੂੰ ਹੱਲ ਕਰਨ ਦੇ ਲਈ ਇੱਕ ਮੰਚ ਪ੍ਰਦਾਨ ਕਰਨ ਦੀ ਇੱਕ ਰਾਸ਼ਟਰਵਿਆਪੀ ਪਹਿਲ ਹੈ। ਇਸ ਪਹਿਲ ਦਾ ਉਦੇਸ਼ ਵਿਦਿਆਰਥੀਆਂ ਦੇ ਦਰਮਿਆਨ ਪ੍ਰੋਡਕਟ ਇਨੋਵੇਸ਼ਨ, ਸਮੱਸਿਆ-ਸਮਾਧਾਨ ਅਤੇ ਲੀਕ ਤੋਂ ਹਟ ਕੇ ਸੋਚਣ ਦਾ ਸੱਭਿਆਚਾਰ ਵਿਕਸਿਤ ਕਰਨਾ ਹੈ।
ਐੱਸਆਈਐੱਚ ਦੀ ਵਧਦੀ ਮਕੂਬਲੀਅਤ ਦਾ ਅੰਦਾਜ਼ਾ ਇਸ ਗੱਲ ਤੋਂ ਲਗਾਇਆ ਜਾ ਸਕਦਾ ਹੈ ਕਿ ਐੱਸਆਈਐੱਚ ਦੇ ਲਈ ਰਜਿਸਟਰਡ ਟੀਮਾਂ ਦੀ ਸੰਖਿਆ ਪਹਿਲੇ ਸੰਸਕਰਣ ਵਿੱਚ ਲਗਭਗ 7500 ਤੋਂ ਚਾਰ ਗੁਣਾ ਵਧ ਕੇ ਵਰਤਮਾਨ ਵਿੱਚ ਚਲ ਰਹੇ ਪੰਜਵੇਂ ਸੰਸਕਰਣ ਵਿੱਚ ਲਗਭਗ 29,000 ਹੋ ਗਈ ਹੈ। ਇਸ ਸਾਲ ਐੱਸਆਈਐੱਚ 2022 ਦੇ ਗ੍ਰੈਂਡ ਫਿਨਾਲੇ ਵਿੱਚ ਹਿੱਸਾ ਲੈਣ ਦੇ ਲਈ 15,000 ਤੋਂ ਅਧਿਕ ਵਿਦਿਆਰਥੀ ਅਤੇ ਮੈਂਟਰ ਨੋਡਲ ਕੇਂਦਰਾਂ ’ਤੇ ਪਹੁੰਚ ਰਹੇ ਹਨ। ਇਸ ਫਿਨਾਲੇ ਵਿੱਚ 2900 ਤੋਂ ਅਧਿਕ ਸਕੂਲਾਂ ਅਤੇ 2200 ਉਚੇਰੀ ਸਿੱਖਿਆ ਸੰਸਥਾਵਾਂ ਦੇ ਵਿਦਿਆਰਥੀਆਂ 53 ਕੇਂਦਰੀ ਮੰਤਰਾਲਿਆਂ ਦੁਆਰਾ ਸਾਹਮਣੇ ਰੱਖੀਆਂ ਗਈਆਂ 476 ਸਮੱਸਿਆਵਾਂ ਦਾ ਸਮਾਧਾਨ ਢੂੰਡਣਗੇ। ਇਨ੍ਹਾਂ ਵਿੱਚ ਮੰਦਿਰ ਵਿੱਚ ਉੱਕਰੇ ਸ਼ਿਲਾਲੇਖ ਅਤੇ ਦੇਵਨਗਰੀ ਲਿਪੀ ਵਿੱਚ ਉਨ੍ਹਾਂ ਦੇ ਅਨੁਵਾਦਾਂ ਦੇ ਔਪਟੀਕਲ ਕਰੈਕਟਰ ਰਿਕੋਗੀਨੇਸ਼ਨ , ਜਲਦੀ ਖਰਾਬ ਹੋਣ ਵਾਲੇ ਖੁਰਾਕੀ ਪਦਾਰਥਾਂ ਦੀ ਕੋਲਡ ਸਪਲਾਈ ਚੇਨ ਵਿੱਚ ਆਈਓਟੀ-ਅਧਾਰਿਤ ਜੋਖਮ ਨਿਗਰਾਨੀ ਪ੍ਰਣਾਲੀ, ਕਿਸੇ ਇਲਾਕੇ ਦੇ ਹਾਈ ਰੈਜ਼ੋਲਿਊਏਸ਼ਨ ਵਾਲੇ 3ਡੀ ਮਾਡਲ, ਆਪਦਾ ਪ੍ਰਭਾਵਿਤ ਖੇਤਰਾਂ ਵਿੱਚ ਬੁਨਿਆਦੀ ਢਾਂਚੇ ਅਤੇ ਸੜਕਾਂ ਦੀ ਸਥਿਤੀ ਆਦਿ ਨਾਲ ਜੁੜੀਆਂ ਸਮੱਸਿਆਵਾਂ ਸ਼ਾਮਲ ਹਨ।
ਇਸ ਸਾਲ, ਸਕੂਲੀ ਵਿਦਿਆਰਥੀਆਂ ਵਿੱਚ ਇਨੋਵੇਸ਼ਨ ਦੇ ਸੱਭਿਆਚਾਰ ਦਾ ਨਿਰਮਾਣ ਕਰਨ ਅਤੇ ਸਕੂਲ ਦੇ ਪੱਧਰ ’ਤੇ ਸਮੱਸਿਆ-ਸਮਾਧਾਨ ਦੀ ਮਨੋਬਿਰਤੀ ਵਿਕਸਿਤ ਕਰਨ ਦੇ ਉਦੇਸ਼ ਨਾਲ ਇੱਕ ਪ੍ਰਯੋਗ ਦੇ ਤੌਰ ’ਤੇ ਸਮਾਰਟ ਇੰਡੀਆ ਹੈਕਾਥੌਨ-ਜੂਨੀਅਰ ਦੀ ਸ਼ੁਰੂਆਤ ਵੀ ਕੀਤੀ ਗਈ ਹੈ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਗੁਜਰਾਤੀ ਕਵੀ ਦਾਦੂਦਾਨ ਗੜ੍ਹਵੀ ਦੇ ਅਕਾਲ ਚਲਾਣੇ ‘ਤੇ ਸੋਗ ਪ੍ਰਗਟਾਇਆ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਪਦਮਸ਼੍ਰੀ ਨਾਲ ਸਨਮਾਨਿਤ ਗੁਜਰਾਤੀ ਭਾਸ਼ਾ ਦੇ ਪ੍ਰਸਿੱਧ ਕਵੀ ਦਾਦੂਦਾਨ ਗੜ੍ਹਵੀ ਦੇ ਅਕਾਲ ਚਲਾਣੇ ‘ਤੇ ਸੋਗ ਪ੍ਰਗਟਾਇਆ ਹੈ।
ਸ਼੍ਰੀ ਮੋਦੀ ਨੇ ਇੱਕ ਟਵੀਟ ਵਿੱਚ ਕਿਹਾ ਕਿ ਲੋਕ ਸਾਹਿਤ ਦੇ ਖੇਤਰ ਵਿੱਚ ਕਵੀ ਦਾਦੂ ਬਾਪੂ ਦੇ ਯੋਗਦਾਨ ਨੂੰ ਹਮੇਸ਼ਾ ਯਾਦ ਰੱਖਿਆ ਜਾਵੇਗਾ। ਪ੍ਰਧਾਨ ਮੰਤਰੀ ਨੇ ਕਿਹਾ, “ਪ੍ਰਮਾਤਮਾ ਵਿਛੜੀ ਆਤਮਾ ਨੂੰ ਸ਼ਾਂਤੀ ਪ੍ਰਦਾਨ ਕਰਨ।”
ਰੱਖਿਆ ਮੰਤਰਾਲਾ
ਡੀ ਆਰ ਡੀ ਓ ਨੇ ਸ਼ਾਰਟ ਸਪੈਨ ਬ੍ਰਿਜਿੰਗ ਸਿਸਟਮ—10 ਐਮ ਭਾਰਤੀ ਫੌਜ ਵਿੱਚ ਸ਼ਾਮਿਲ ਕੀਤਾ
ਭਾਰਤੀ ਫੌਜ ਦੇ ਮੁਖੀ ਜਨਰਲ ਐਮ ਐਮ ਨਰਵਣੇ ਨੇ ਕਰਿਅੱਪਾ ਪਰੇਡ ਗਰਾਊਂਡ ਦਿੱਲੀ ਕੈਂਟ ਵਿੱਚ 2 ਜੁਲਾਈ 2021 ਨੂੰ ਰੱਖਿਆ ਖੋਜ ਅਤੇ ਵਿਕਾਸ ਸੰਗਠਨ  ਦੁਆਰਾ ਵਿਕਸਿਤ ਅਤੇ ਡਿਜ਼ਾਈਨ ਕੀਤੇ 12 ਸ਼ਾਰਟ ਸਪੈਨ ਬ੍ਰਿਜਿੰਗ ਸਿਸਟਮ —10 ਐਮ ਦੇ ਉਤਪਾਦਨ ਦੇ ਪਹਿਲੇ ਭਾਗ ਨੂੰ ਭਾਰਤੀ ਫੌਜ ਵਿੱਚ ਸ਼ਾਮਿਲ ਕੀਤਾ ਹੈ । ਸਕੱਤਰ ਰੱਖਿਆ ਖੋਜ ਤੇ ਵਿਕਾਸ ਵਿਭਾਗ ਅਤੇ ਚੇਅਰਮੈਨ ਡੀ ਆਰ ਡੀ ਓ ਡਾਕਟਰ ਜੀ. ਸਤੀਸ਼ ਰੈਡੀ ਇਸ ਮੌਕੇ ਮੌਜੂਦ ਸਨ।
ਐਸ ਐਸ ਬੀ ਐਸ—10 ਐਮ, 9.ਐਮ ਦੇ ਪਾੜੇ ਨੂੰ ਭਰਨ ਲਈ ਇੱਕ 4 ਐੱਮ ਚੌੜੀ, ਪੂਰੀ ਤਰ੍ਹਾਂ ਡੈਕਡ ਰੋਡਵੇਅ ਮੁਹੱਈਆ ਕਰਨ ਲਈ ਇੱਕ ਸਿੰਗਲ ਸਪੈਨ ਵਜੋਂ ਮੁੱਖ ਭੂਮਿਕਾ ਨਿਭਾਉਂਦੀ ਹੈ ਅਤੇ ਫੌਜੀ ਟੁਕੜੀਆਂ ਦੀ ਤੇਜ਼ ਆਵਾਜਾਈ ਯਕੀਨੀ ਬਣਾਉਂਦੀ ਹੈ। ਖੋਜ ਤੇ ਵਿਕਾਸ ਸੰਗਠਨ  ਪੂਣੇ ਡੀ ਆਰ ਡੀ ਓ ਦੀ ਇੱਕ ਪ੍ਰਮੁੱਖ ਇੰਜੀਨੀਅਰਿੰਗ ਲੈਬਾਰਟਰੀ ਨੇ ਐਮ ਐਸ ਐਲ ਅਤੇ ਟੀ ਲਿਮਟਿਡ ਨਾਲ ਮਿਲ ਕੇ ਪ੍ਰਣਾਲੀ ਨੂੰ ਵਿਕਸਤ ਅਤੇ ਡਿਜ਼ਾਈਨ ਕੀਤਾ ਹੈ। ਐਮ/ਐਸ ਐਲ ਅਤੇ ਟੀ ਲਿਮਟਿਡ ਜੋ ਉਤਪਾਦਨ ਏਜੰਸੀ ਹੈ, ਵੱਲੋਂ 12 ਬ੍ਰਿੱਜ 102 ਐਸ ਐਸ ਬੀ ਐਸ—10 ਐਮ ਦਾ ਹਿੱਸਾ ਹਨ।
ਪ੍ਰੋਜੈਕਟ ਸ਼ਾਰਟ ਸਪੈਨ ਬ੍ਰਿਜਿੰਗ ਸਿਸਟਮ ਵਿੱਚ ਟਾਟਰਾ 6%6 ਚੈਸੀਜ਼ 5 ਐਮ ਐਸ ਐਸ ਬੀ ਐਸ ਦੇ ਦੋ ਪ੍ਰੋਟੋਟਾਈਪ ਅਤੇ ਟਾਟਰਾ 8%8 ਰੀ—ਇੰਜੀਨੀਅਰਡ ਚੈਸੀਜ਼ ਤੇ 10 ਐਮ ਐਸ ਐਸ ਬੀ ਐਸ ਦੇ ਦੋ ਹੋਰ ਪ੍ਰੋਟੋਟਾਈਪ ਦਾ ਵਿਕਾਸ ਸ਼ਾਮਿਲ ਹੈ। ਦੋਨੋਂ ਪ੍ਰਣਾਲੀਆਂ ਜ਼ਬਰਦਸਤ ਡਾਇਰੈਕਟੋਰੇਟ ਜਨਰਲ ਆਫ ਕੁਆਲਿਟੀ ਅਸ਼ੋਰੈਂਸ , ਐਮ ਈ ਟੀ ਅਤੇ ਯੂਜ਼ਰ ਤਜਰਬਿਆਂ ਰਾਹੀਂ ਗੁਜਰੇ ਹਨ ਅਤੇ ਸਾਰੇ ਤਜਰਬੇ ਸਫ਼ਲਤਾਪੂਰਵਕ ਮੁਕੰਮਲ ਕਰਨ ਤੋਂ ਬਾਅਦ ਪ੍ਰਣਾਲੀਆਂ ਨੂੰ ਸੇਵਾਵਾਂ ਵਿੱਚ ਸ਼ਾਮਿਲ ਕਰਨ ਦੀ ਸਿਫਾਰਸ਼ ਕੀਤੀ ਗਈ ਹੈ। ਇਹ ਬ੍ਰਿਜਿੰਗ ਸਿਸਟਮ, ਸਰਵਾਤਰਾ ਬ੍ਰਿਜਿੰਗ ਸਿਸਟਮ  ਨਾਲ ਕੰਪੈਕਟੀਵਲ ਹੈ, ਜਿਸ ਵਿੱਚ ਆਖਰੀ ਸਪੈਨ ਵਿੱਚ 9.5 ਐਮ ਤੋਂ ਘੱਟ ਪਾੜਿਆਂ ਨੂੰ ਪੂਰਾ ਕਰਨ ਦੀ ਲੋੜ ਹੁੰਦੀ ਹੈ। ਤਾਇਨਾਤੀ ਬ੍ਰਿੱਜ ਐੱਮ ਐੱਲ ਸੀ 70 ਦੀ ਲੋਡ ਸ਼੍ਰੇਣੀ ਹੈ। ਇਹ ਪ੍ਰਣਾਲੀ ਫੌਜੀ ਟੁੱਕੜੀਆਂ ਦੀ ਤੇਜ਼ੀ ਆਵਾਜਾਈ ਵਿੱਚ ਮਦਦ ਕਰੇਗੀ ਅਤੇ ਸਰੋਤਾਂ ਨੂੰ ਲਾਮਬੰਦ ਕਰਨ ਲਈ ਵਾਧਾ ਕਰੇਗੀ।
ਡੀ ਆਰ ਡੀ ਓ ਕੋਲ ਮਹੱਤਵਪੂਰਨ ਕੰਬੈਟ ਇੰਜੀਨਅਰਿੰਗ ਪ੍ਰਣਾਲੀਆਂ ਜਿਵੇਂ ਮਿਲਟਰੀ, ਬ੍ਰਿਜਿੰਗ ਸਿਸਟਮ, ਵਿਕਸਤ ਕਰਨ ਲਈ ਵੱਡਾ ਤਜਰਬਾ ਹੈ। ਭਾਰਤੀ ਫੌਜ ਲਈ ਕਈ ਮੈਕਨਾਈਜ਼ਡ ਮੋਬਿਲਟੀ ਸਲਿਊਸ਼ਨਜ਼ ਜਿਵੇਂ ਸਿੰਗਲ ਸਪੈਨ 5 ਐੱਮ ਅਤੇ 10 ਐੱਮ, ਸ਼ਾਰਟਸ ਸਪੈਨ ਬ੍ਰਿਜਿੰਗ ਸਿਸਟਮ , 46 ਐੱਮ ਮੋਡੂਲਰ ਬ੍ਰਿੱਜ, 20 ਐੱਮ ਬੀ ਐਲ ਟੀ—ਟੀ 72 ਅਤੇ ਮਲਟੀ ਸਪੈਨ 75 ਐੱਮ ਸਰਬਾਤਰਾ ਬ੍ਰਿਜਿੰਗ ਸਿਸਟਮ ਵਿਕਸਤ ਕੀਤੇ ਗਏ ਹਨ। ਹੱਥੀਂ ਲਾਂਚ ਕਰਨ ਵਾਲੇ 34.5 ਐੱਮ ਮਾਊਨਟੇਨ ਬ੍ਰਿੱਜ ਡੀ ਆਰ ਡੀ ਓ ਵੱਲੋਂ ਵਿਕਸਤ ਕੀਤਾ ਗਿਆ ਹੈ। ਇਨ੍ਹਾਂ ਬ੍ਰਿੱਜਾਂ ਨੂੰ ਭਾਰਤੀ ਫੌਜ ਵੱਲੋਂ ਵੱਡੀ ਪੱਧਰ ਤੇ ਪ੍ਰਮਾਣ ਤ ਕੀਤਾ ਗਿਆ ਹੈ।
ਰਕਸ਼ਾ ਮੰਤਰੀ ਸ਼੍ਰੀ ਰਾਜਨਾਥ ਸਿੰਘ ਨੇ ਡੀ ਆਰ ਡੀ ਓ, ਭਾਰਤੀ ਫੌਜ ਅਤੇ ਉਦਯੋਗ ਨੂੰ ਪ੍ਰਣਾਲੀ ਦੇ ਸਫ਼ਲ ਵਿਕਾਸ ਅਤੇ ਸ਼ਾਮਿਲ ਕਰਨ ਲਈ ਵਧਾਈ ਦਿੱਤੀ ਹੈ। ਉਨ੍ਹਾਂ ਕਿਹਾ ਕਿ ਇਸ ਦੇ ਸ਼ਾਮਲ ਹੋਣ ਨਾਲ ਤੇਜ਼ੀ ਨਾਲ ਵਧ ਰਹੇ ਭਾਰਤੀ ਰੱਖਿਆ ਉਦਯੋਗਿਕ ਵਾਤਾਵਰਨ ਪ੍ਰਣਾਲੀ ਨੂੰ ਹੁਲਾਰਾ ਮਿਲੇਗਾ ਅਤੇ ਉਦਯੋਗ ਨੂੰ ”ਆਤਮਨਿਰਭਰ ਭਾਰਤ” ਲਈ ਯੋਗਦਾਨ ਪਾਉਣ ਵਿੱਚ ਮਦਦ ਕਰੇਗਾ । ਡੀ ਆਰ ਡੀ ਓ ਦੇ ਚੇਅਰਮੈਨ ਡਾਕਟਰ ਜੀ. ਸਤੀਸ਼ ਰੈੱਡੀ ਨੇ ਭਾਰਤੀ ਫੌਜ ਵਿੱਚ ਬ੍ਰਿਜਿੰਗ ਸਿਸਟਮ ਨੂੰ ਸ਼ਾਮਲ ਕਰਨ ਅਤੇ ਸਫ਼ਲਤਾਪੂਰਵਕ ਵਿਕਾਸ ਵਿੱਚ ਸ਼ਾਮਿਲ ਟੀਮਾਂ ਨੂੰ ਵਧਾਈ ਦਿੱਤੀ ਹੈ।
ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ
ਕੋਵਿਡ-19 ਅੱਪਡੇਟ
ਰਾਸ਼ਟਰਵਿਆਪੀ ਟੀਕਾਕਰਣ ਮੁਹਿੰਮ ਦੇ ਤਹਿਤ ਹੁਣ ਤੱਕ 108.47 ਕਰੋੜ ਕੋਵਿਡ ਰੋਧੀ ਟੀਕੇ ਲਗਾਏ ਜਾ ਚੁੱਕੇ ਹਨ।
ਪਿਛਲੇ 24 ਘੰਟਿਆਂ ਵਿੱਚ 11,451 ਨਵੇਂ ਮਾਮਲੇ ਸਾਹਮਣੇ ਆਏ।
ਰਿਕਵਰੀ ਦਰ ਹੁਣ 98.24% ਹੈ, ਮਾਰਚ 2020 ਦੇ ਬਾਅਦ ਸਭ ਤੋਂ ਜ਼ਿਆਦਾ।
ਪਿਛਲੇ 24 ਘੰਟਿਆਂ ਵਿੱਚ 13,204 ਕੋਵਿਡ ਰੋਗੀ ਠੀਕ ਹੋਏ, ਠੀਕ ਹੋਣ ਵਾਲਿਆਂ ਦੀ ਕੁੱਲ ਸੰਖਿਆ 3,37,63,104 ਹੋ ਗਈ ਹੈ।
ਐਕਟਿਵ ਕੇਸਾਂ ਦੀ ਸੰਖਿਆ ਕੁੱਲ ਮਰੀਜ਼ਾਂ ਦਾ 1% ਤੋਂ ਵੀ ਘੱਟ ਹਿੱਸਾ ਹੈ; ਵਰਤਮਾਨ ਵਿੱਚ 0.42% ਹੈ; ਜੋ ਮਾਰਚ 2020 ਦੇ ਬਾਅਦ ਤੋਂ ਸਭ ਤੋਂ ਘੱਟ ਹੈ।
ਭਾਰਤ ਵਿੱਚ ਵਰਤਮਾਨ ‘ਚ 1,42,826 ਐਕਟਿਵ ਕੇਸ ਹਨ; 262 ਦਿਨਾਂ ਵਿੱਚ ਸਭ ਤੋਂ ਘੱਟ।
ਰੋਜ਼ਾਨਾ ਪਾਜ਼ਿਟਿਵਿਟੀ ਦਰ 1.32% ਹੈ, ਪਿਛਲੇ 35 ਦਿਨਾਂ ਤੋਂ 2% ਤੋਂ ਘੱਟ।
ਹਫ਼ਤਾਵਾਰੀ ਪਾਜ਼ਿਟਿਵਿਟੀ ਦਰ 1.26% ਹੈ, ਪਿਛਲੇ 45 ਦਿਨਾਂ ਤੋਂ 2% ਤੋਂ ਘੱਟ ਬਣੀ ਹੋਈ ਹੈ।
ਹੁਣ ਤੱਕ ਕੁੱਲ 61.60 ਕਰੋੜ ਟੈਸਟ ਕੀਤੇ ਜਾ ਚੁੱਕੇ ਹਨ।
ਰਸਾਇਣ ਤੇ ਖਾਦ ਮੰਤਰਾਲਾ
ਰੈਮਡੇਸਿਵਿਰ 'ਤੇ ਕਸਟਮ ਡਿਊਟੀ ਮੁਆਫ ਕਰ ਦਿੱਤੀ ਗਈ ਹੈ - ਸ਼੍ਰੀ ਡੀ. ਵੀ. ਸਦਾਨੰਦ ਗੌੜਾ
ਕੇਂਦਰੀ ਰਸਾਇਣ ਤੇ ਖਾਦ ਮੰਤਰੀ ਸ੍ਰੀ ਡੀ. ਵੀ. ਸਦਾਨੰਦ ਗੌੜਾ ਨੇ ਟਵਿੱਟਰ ਰਾਹੀਂ ਜਾਣਕਾਰੀ ਦਿੱਤੀ ਹੈ ਕਿ ਫਾਰਮਾਸਿਉਟੀਕਲ ਵਿਭਾਗ ਦੀ ਸਿਫ਼ਾਰਸ਼ ਉਪਰ ਤੁਰੰਤ ਲੋੜ ਤੇ ਵਿਚਾਰ ਕਰਦਿਆਂ ਮਾਲ ਵਿਭਾਗ ਨੇ ਰੈਮਡੇਸਿਵਿਰ ਅਤੇ ਇਸ ਦੇ ਏਪੀਆਈ / ਕੇਐਸਐਮ ਉੱਤੇ ਕਸਟਮ ਡਿਊਟੀ ਮੁਆਫ ਕਰ ਦਿੱਤੀ ਹੈ। ਉਨ੍ਹਾਂ ਕਿਹਾ ਕਿ ਇਹ ਕਦਮ ਰੇਮਡੇਸਿਵਿਰ ਟੀਕੇ ਦੀ ਘਰੇਲੂ ਉਪਲਬਧਤਾ ਨੂੰ ਹੋਰ ਵਧਾਏਗਾ।
ਵਿਗਿਆਨ ਤੇ ਤਕਨਾਲੋਜੀ ਮੰਤਰਾਲਾ
ਡੀਬੀਟੀ-ਐੱਨਆਈਬੀਐੱਮਜੀ ਨੇ ਓਰਲ ਕੈਂਸਰ ਦੇ ਜਿਨੋਮਿਕਵੇਰੀਐਂਟ ਦਾ ਦੁਨੀਆਂ ਦਾ ਪਹਿਲਾ ਡੇਟਾਬੇਸ ਤਿਆਰ ਕੀਤਾ
ਭਾਰਤ ਸਰਕਾਰ ਦੇ ਬਾਇਓਟੈਕਨੋਲੋਜੀ ਵਿਭਾਗ ਦੁਆਰਾ ਫੰਡਡ ਇੱਕ ਖ਼ੁਦਮੁਖ਼ਤਿਆਰ ਸੰਸਥਾਨ ਡੀਬੀਟੀ-ਨੈਸ਼ਨਲ ਇੰਸਟੀਟੀਊਟ ਆਵ੍ ਬਾਇਓਮੈਡੀਕਲ ਜਿਨੋਮਿਕਸ ,ਕਲਿਆਣੀ ਨੇ ਮੂੰਹ ਦੇ ਕੈਂਸਰ ਵਿੱਚ ਜਿਨੋਮਿਕ ਬਦਲਾਓ ਦਾ ਇੱਕ ਡੇਟਾਬੇਸ ਤਿਆਰ ਕੀਤਾ ਹੈ ਜੋ ਦੁਨੀਆਂ ਵਿੱਚ ਆਪਣੀ ਤਰ੍ਹਾਂ ਦਾ ਪਹਿਲਾ ਡੇਟਾਬੇਸ ਹੈ। ਐੱਨਆਈਬੀਐੱਮਜੀ ਨੇ ਇਸ ਡੇਟਾਬੇਸ ਨੂੰ ਪਬਲਿਕ ਤੌਰ ’ਤੇ ਉਪਲਬਧ ਕਰਾਇਆ ਹੈ।
ਡੀਬੀਜੇਨਵੋਕ ਓਰਲ ਕੈਂਸਰ ਦੇ ਜਿਨੋਮਿਕਸ ਵੇਰੀਐਂਟਸ ਦਾ ਬ੍ਰਾਊਜ਼ ਕਰਨ ਯੋਗ ਆਨਲਾਈਨ ਡੇਟਾਬੇਸ ਹੈਅਤੇ ਇਸ ਨੂੰ ਮੁਫ਼ਤ ਉਪਲਬਧ ਕਰਾਇਆ ਗਿਆ ਹੈ। ਡੀਬੀਜੇਨਵੋਕ ਦੀ ਪਹਿਲੀ ਰਿਲੀਜ਼ ਵਿੱਚ ਸ਼ਾਮਲ ਹੈ  2.4 ਲੱਖ ਸੋਮੈਟਿਕ ਅਤੇ ਜਰਮਲਾਈਨ ਵੇਰੀਐਂਟਸ ਜੋ 100 ਭਾਰਤੀ ਓਰਲ ਕੈਂਸਰ ਰੋਗੀਆਂ ਦੇ ਹੌਲ ਐਕਸ਼ੋਮ ਸੀਕਵੈਂਸ ਅਤੇ ਭਾਰਤ ਦੇ 5 ਓਰਲ ਕੈਂਸਰ ਰੋਗੀਆਂ ਦੇ ਹੋਲ ਜੀਨੋਮ ਸੀਕੁਐਂਸ ਤੋਂ ਪ੍ਰਾਪਤ ਹੋਏ ਹਨ।  220 ਰੋਗੀਆਂ ਦੇ ਨਮੂਨੇ ਨਾਲ ਸੋਮੈਟਿਕ ਵੇਰੀਏਸ਼ਨ ਡੇਟਾ ਅਮਰੀਕਾ ਤੋਂ ਲਿਆ ਗਿਆ ਹੈਅਤੇ ਟੀਸੀਜੀਏ-ਐੱਚਐੱਨਐੱਸਸੀਸੀ ਪ੍ਰੋਜੈਕਟ ਦੁਆਰਾ ਉਨ੍ਹਾਂ ਦਾ ਵਿਸ਼ਲੇਸ਼ਣ ਕੀਤਾ ਗਿਆ ਹੈ। ਹਾਲ ਹੀ ਵਿੱਚ ਪ੍ਰਕਾਸ਼ਤ ਪੀਰ-ਰਿਵਿਊ ਪ੍ਰਕਾਸ਼ਨਾਂ ਨਾਲ 118 ਰੋਗੀਆਂ ਦੇ ਵੇਰੀਏਸ਼ਨ ਡੇਟਾ ਨੂੰ ਮੈਨੂਅਲ ਤਰੀਕੇ ਨਾਲ ਤਿਆਰ ਕੀਤਾ ਗਿਆ ਹੈ। ਸਮੁਦਾਏ ਦੁਆਰਾ ਮਾਨਤਾ ਪ੍ਰਾਪਤ ਸਰਵੋਤਮ ਪ੍ਰਥਾ ਪ੍ਰੋਟੋਕੋਲ ਦੁਆਰਾ ਵੇਰੀਐਂਟ ਦੀ ਪਛਾਣ ਕੀਤੀ ਗਈ ਅਤੇ ਕਈ ਵਿਸ਼ਲੇਸ਼ਣਾਤਮਕ ਪਾਈਪਲਾਈਨ ਦੀ ਵਰਤੋਂ ਕਰਕੇ ਟਿੱਪਣੀ ਸਮੇਤ ਉਸ ਨੂੰ ਨੋਟ ਕੀਤਾ ਗਿਆ।
ਡੀਬੀਜੇਨਵੋਕਸਿਰਫ਼ ਜਿਨੋਮਿਕ ਵੇਰੀਐਂਟਸ ਦੀ ਇੱਕ ਸੂਚੀ ਨਹੀਂ ਹੈ ਬਲਕਿ ਇਸ ਵਿੱਚ ਇੱਕ ਦਮਦਾਰ ਸਰਚ ਇੰਜਣ ਵੀ ਸ਼ਾਮਲ ਹੈ। ਇਹ ਇੱਕ ਉਚਿਤ ਸੀਮਾ ਤੱਕਅੰਕੜਾ ਅਤੇ ਬਾਇਓ ਇਨਫਾਰਮੈਟਿਕਸ ਵਿਸ਼ਲੇਸ਼ਣ ਨੂੰ ਆਨਲਾਈਨ ਕਰਨ ਦੀ ਵੀ ਮਨਜ਼ੂਰੀ ਦਿੰਦਾ ਹੈਜਿਸ ਵਿੱਚ ਓਰਲ ਕੈਂਸਰ ਵਿੱਚ ਜੁੜੇ ਪਰਿਵਰਤਿਤ ਮਾਰਗ ਵਿੱਚ ਵੇਰੀਐਂਟ ਦੀ ਪਛਾਣ ਕਰਨਾ ਸ਼ਾਮਲ ਹੈ।
ਇਸ ਰਿਪੋਜ਼ੀਟਰੀ ਨੂੰ ਭਾਰਤ ਅਤੇ ਦੱਖਣੀ ਪੂਰਬੀ ਏਸ਼ੀਆ ਦੇ ਵਿਭਿੰਨ ਖੇਤਰਾਂ ਦੇ ਨਵੇਂ ਓਰਲ ਕੈਂਸਰ ਰੋਗੀਆਂ ਦੇ ਵਿਭਿੰਨ ਡੇਟਾ ਦੇ ਨਾਲਸਲਾਨਾ ਅਪਡੇਟ ਕੀਤਾ ਜਾਵੇਗਾ। ਇਸ ਵਿੱਚ ਓਰਲ ਕੈਂਸਰ ਖੋਜ ਵਿੱਚ ਪ੍ਰਗਤੀ ਦੇ ਲਈ ਮਦਦ ਕਰਨ ਦੀ ਸਮਰੱਥਾ ਹੈ ਅਤੇ ਇਹ ਵੇਰੀਐਂਟਸ ਦਾ ਮਹਿਜ਼ ਕੈਟਾਲਾਗ ਤਿਆਰ ਕਰਨ ਦੀ ਬਜਾਏ ਉਨ੍ਹਾਂ ਦੇ ਮਹੱਤਵ ਨੂੰ ਸਮਝਣ ਦੀ ਦਿਸ਼ਾ ਵਿੱਚ ਚੁੱਕਿਆ ਗਿਆ ਇੱਕ ਵੱਡਾ ਕਦਮ ਹੋਵੇਗਾ।
ਓਰਲ ਕੈਂਸਰ ਭਾਰਤ ਵਿੱਚ ਮਰਦਾਂ ਵਿੱਚ ਪਾਇਆ ਜਾਣ ਵਾਲਾ ਕੈਂਸਰ ਦਾ ਸਭ ਤੋਂ ਪ੍ਰਚੱਲਿਤ ਰੂਪ ਹੈ ਜੋ ਮੁੱਖ ਰੂਪ ਨਾਲ ਤੰਬਾਕੂ ਚਬਾਉਣ ਦੇ ਕਾਰਨ ਹੁੰਦਾ ਹੈ। ਤੰਬਾਕੂ ਚਬਾਉਣ ਨਾਲ ਓਰਲ ਕੈਵਿਟੀ ਵਿੱਚ ਕੋਸ਼ਕਾਵਾਂ ਦੀ ਅਨੁਵੰਸ਼ਿਕ ਸਮੱਗਰੀ ਵਿੱਚ ਪਰਿਵਰਤਨ ਹੁੰਦਾ ਹੈ। ਇਹ ਪਰਿਵਰਤਨ  ਓਰਲ ਕੈਂਸਰ ਦਾ ਕਾਰਨ ਬਣਦੇ ਹਨ। ਉਨ੍ਹਾਂ ਅਨੁਵੰਸ਼ਿਕ ਪਰਿਵਰਤਨਾਂ ਦੀ ਪਛਾਣ ਕਰਨ ਦੇ ਲਈ ਖੋਜ ਜਾਰੀ ਹੈਜੋ ਓਰਲ ਕੈਂਸਰ ਨੂੰ ਸੰਚਾਲਿਤ ਕਰਦੇ ਹਨ। ਇਸ ਤਰ੍ਹਾਂ ਦੇ ਸੰਚਾਲਕ ਪਰਿਵਰਤਨ ਆਬਾਦੀ ਦੇ ਵਿੱਚ ਪਰਿਵਰਤਨਸ਼ੀਲ ਹੋ ਸਕਦੇ ਹਨ।
ਡੀਬੀਜੇਨਵੋਕ ਡੇਟਾਬੇਸ ਦਿਲ ਲਈ ਯੂਆਰਐੱਲ ਹੈ:http://research.nibmg.ac.in/dbcares/dbgenvoc/
ਵਿਸਥਾਰਤ ਵੇਰਵਾ ਇੱਥੇ ਮਿਲ ਸਕਦਾ ਹੈ:
ਐੱਸ. ਪ੍ਰਧਾਨ, ਐੱਸ. ਦਾਸ, ਏਕੇ ਸਿੰਘ ਅਤੇ ਹੋਰ। ਡੀਬੀਜੇਨਵੋਕ: ਭਾਰਤ ਦੇ ਵਿਸ਼ੇਸ਼ ਸੰਦਰਭ ਵਿੱਚ ਓਰਲ ਕੈਂਸਰ ਦੇ ਜਿਨੋਮਿਕ ਵੇਰੀਐਂਟ ਦਾ ਡੇਟਾਬੇਸ ਵਾਲਯੂਮ 2021: ਲੇਖ ਆਈਡੀ baab034; doi:10.1093/database/baab034
ਡੀਬੀਟੀ ਦੇ ਬਾਰੇ
ਵਿਗਿਆਨ ਅਤੇ ਟੈਕਨੋਲੋਜੀ ਮੰਤਰਾਲੇ ਦੇ ਅੰਤਰਗਤ ਬਾਇਓਟੈਕਨੋਲੋਜੀ ਵਿਭਾਗ  ਨੇ ਖੇਤੀਬਾੜੀ, ਸਿਹਤ ਸੇਵਾ,ਪਸ਼ੂ ਵਿਗਿਆਨ, ਵਾਤਾਵਰਣ ਅਤੇ ਉਦਯੋਗ ਵਿੱਚ ਵਿਸਥਾਰ ਅਤੇ ਵਾਧੇ ਦੇ ਮਾਧਿਅਮ ਨਾਲ ਭਾਰਤ ਵਿੱਚ ਬਾਇਓਟੈਕਨੋਲੋਜੀ ਦਖ਼ਲ ਦੇ ਵਿਕਾਸ ਨੂੰ ਵਧਾਵਾ ਦਿੱਤਾ ਹੈ।
ਐੱਨਆਈਬੀਐੱਮਜੀ ਦੇ ਬਾਰੇ
ਬਾਇਓਟੈਕਨੋਲੋਜੀ ਵਿਭਾਗ ਦੇ ਖੇਤਰ ਵਿੱਚ ਭਾਰਤ ਸਰਕਾਰ ਦੁਆਰਾ ਇੱਕ ਖੁਦਮੁਖਤਿਆਰ ਸੰਸਥਾ ਦੇ ਰੂਪ ਵਿੱਚ ਨੈਸ਼ਨਲ ਇੰਸਟੀਟੀਊਟ ਆਵ੍ ਬਾਇਓਮੈਡੀਕਲ ਜਿਨੋਮਿਕਸ  ਦੀ ਸਥਾਪਨਾ ਕੀਤੀ ਗਈ ਹੈ। ਇਹ ਭਾਰਤ ਦਾ ਪਹਿਲਾ ਅਜਿਹਾ ਸੰਸਥਾਨ ਹੈ ਜੋ ਸਪਸ਼ਟ ਤੌਰ ’ਤੇ ਬਾਇਓਮੈਡੀਕਲ ਜਿਨੋਮਿਕਸ ਵਿੱਚ ਖੋਜ, ਟ੍ਰੇਨਿੰਗ, ਅਨੁਵਾਦ ਅਤੇ ਸੇਵਾ ਅਤੇ ਸਮਰੱਥਾ ਨਿਰਮਾਣ ਦੇ ਲਈ ਸਮਰਪਿਤ ਹੈ। ਇਹ ਭਾਰਤ ਦੇ ਪੱਛਮੀ ਬੰਗਾਲ ਵਿੱਚ ਕੋਲਕਾਤਾ ਦੇ ਨੇੜੇ ਕਲਿਆਣੀ ਵਿੱਚ ਸਥਿਤ ਹੈ।
ਪ੍ਰਿਥਵੀ ਵਿਗਿਆਨ ਮੰਤਰਾਲਾ
25 ਤੇ 26 ਅਗਸਤ ਨੂੰ ਓੜੀਸ਼ਾ ਦੇ ਕੁੱਝ ਇਲਾਕਿਆਂ ਤੇ 27 ਅਗਸਤ ਨੂੰ ਛੱਤੀਸਗੜ• ਦੇ ਕੁੱਝ ਇਲਾਕਿਆਂ ਵਿੱਚ ਬਹੁਤ ਭਾਰੀ ਵਰਖਾ ਹੋਣ ਦੀ ਸੰਭਾਵਨਾ।
ਓੜੀਸ਼ਾ , ਪੱਛਮੀ ਬੰਗਾਲ ਤੇ ਝਾਰਖੰਡ ਵਿੱਚ 28 ਅਗਸਤ ਤੱਕ ਭਾਰੀ ਤੋਂ ਬਹੁਤ ਭਾਰੀ ਵਰਖ਼ਾ ਦੀ ਸੰਭਾਵਨਾ, ਛੱਤੀਸਗੜ, ਮੱਧਪ੍ਰਦੇਸ਼ ਤੇ ਪੱਛਮੀ ਰਾਜਸਥਾਨ ਵਿੱਚ 26 ਤੋਂ 28 ਅਗਸਤ ਵਿਚਾਲੇ ਭਾਰੀ ਮੀਂਹ ਦੀ ਭਵਿੱਖਬਾਣੀ ।
25 ਅਗਸਤ ਨੂੰ ਗੁਜਰਾਤ ਤੇ ਦੱਖਣ ਪੱਛਮੀ ਰਾਜਸਥਾਨ ਵਿੱਚ ਭਾਰੀ ਤੋਂ ਬਹੁਤ ਭਾਰੀ ਮੀਂਹ ਪੈਣ ਦੀ ਸੰਭਾਵਨਾ ।
ਉੱਤਰ ਪੱਛਮੀ ਭਾਰਤ ਵਿੱਚ 28 ਅਗਸਤ 2020 ਤੱਕ ਭਾਰੀ ਤੋਂ ਬਹੁਤ ਭਾਰੀ ਮੀਂਹ ਪੈਣ ਦੀ ਸੰਭਾਵਨਾ ।
ਭਾਰਤੀ ਮੌਸਮ ਵਿਗਿਆਨ ਮਹਿਕਮੇ ਦੇ ਕੌਮੀ ਮੌਸਮ ਭਵਿੱਖਬਾਣੀ ਕੇਂਦਰ ਤੇ ਖੇਤਰੀ ਮੌਸਮ ਵਿਗਿਆਨ ਕੇਂਦਰ ਵੱਲੋਂ ਜਾਰੀ ਜਾਣਕਾਰੀ ਮੁਤਾਬਿਕ 25 ਤੇ 26 ਅਗਸਤ 2020 ਨੂੰ ਓੜੀਸ਼ਾ ਤੇ 27 ਅਗਸਤ 2020 ਨੂੰ ਛੱਤੀਸਗੜ ਦੇ ਕੁੱਝ ਇਲਾਕਿਆਂ ਵਿੱਚ ਬਹੁਤ ਭਾਰੀ ਮੀਂਹ ਪੈਣ ਦੀ ਸੰਭਾਵਨਾ ਹੈ। ਓੜੀਸ਼ਾ, ਗੰਗਾਈ ਪੱਛਮੀ ਬੰਗਾਲ ਤੇ ਝਾਰਖੰਡ ਵਿੱਚ 28 ਅਗਸਤ ਤੱਕ ਕੁੱਝ ਥਾਵਾਂ ਤੇ ਭਾਰੀ ਤੋਂ ਬਹੁਤ ਭਾਰੀ ਮੀਂਹ ਪੈ ਸਕਦਾ ਹੈ। 26 ਤੋਂ 28 ਅਗਸਤ 2020 ਦੇ ਸਮੇਂ ਦੌਰਾਨ ਛੱਤੀਸਗੜ, ਮੱਧ ਪ੍ਰਦੇਸ਼ ਤੇ ਪੱਛਮੀ ਰਾਜਸਥਾਨ ਦੀਆਂ ਕੁੱਝ ਥਾਵਾਂ ਤੇ ਵੀ ਭਾਰੀ ਵਰਖਾ ਹੋ ਸਕਦੀ ਹੈ। ਉੱਤਰ ਪੱਛਮੀ ਭਾਰਤ ਵਿੱਚ 28 ਅਗਸਤ 2020 ਤੱਕ ਕਈ ਥਾਵਾਂ ਤੇ ਭਾਰੀ ਤੋਂ ਬਹੁਤ ਭਾਰੀ ਬਰਸਾਤ ਹੋ ਸਕਦੀ ਹੈ। ਮੌਸਮ ਮਹਿਕਮੇ ਦੀ ਜਾਣਕਾਰੀ ਮੁਤਾਬਿਕ ਉੱਤਰੀ ਬੰਗਾਲ ਦੀ ਖਾੜੀ ਤੇ ਉਸ ਦੇ ਆਸ ਪਾਸ ਦੇ ਖੇਤਰਾਂ ਵਿੱਚ ਹਵਾ ਦੇ ਘੱਟ ਦਬਾਅ ਦਾ ਮਾਹੌਲ ਬਣਿਆ ਹੋਇਆ ਹੈ। ਹਵਾਅ ਦੇ ਘੱਟ ਦਬਾਅ ਦਾ ਇਹ ਮਾਹੌਲ ਅਗਲੇ 4-5 ਦਿਨਾਂ ਦੌਰਾਨ ਪੱਛਮ, ਉੱਤਰ ਪੱਛਮੀ ਇਲਾਕਿਆਂ ਵੱਲ ਵਧ ਸਕਦਾ ਹੈ।
ਐੱਨਬੀ/ਕੇਜੀਐੱਸ
(Visitor Counter : 124
ਪ੍ਰਧਾਨ ਮੰਤਰੀ ਦਫਤਰ
ਭਾਰਤ ਗੌਰਵ ਟੂਰਿਸਟ ਟ੍ਰੇਨਾਂ ਵਿੱਚ ਗੰਗਾ ਪੁਸ਼ਕਰਲਾ ਯਾਤਰਾ ਨਾਲ ਅਧਿਆਤਮਿਕ ਟੂਰਿਜ਼ਮ ਨੂੰ ਹੁਲਾਰਾ ਮਿਲੇਗਾ: ਪ੍ਰਧਾਨ ਮੰਤਰੀ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਕਿਹਾ ਕਿ ਤੇਲੰਗਾਨਾ ਦੇ ਸਿਕੰਦਰਾਬਾਦ ਰੇਲਵੇ ਸਟੇਸ਼ਨ ਤੋਂ ਹਰੀ ਝੰਡੀ ਦਿਖਾ ਕੇ ਰਵਾਨਾ ਕੀਤੀ ਗਈ ਭਾਰਤ ਗੌਰਵ ਟੂਰਿਸਟ ਟ੍ਰੇਨ ਦੀ “ਗੰਗਾ ਪੁਸ਼ਕਰਲਾ ਯਾਤਰਾ” ਦੇਸ਼ ਦੇ ਪ੍ਰਤਿਸ਼ਠਿਤ ਸ਼ਹਿਰਾਂ ਪੁਰੀ,ਕਾਸ਼ੀ ਅਤੇ ਅਯੁੱਧਿਆ ਤੋਂ ਹੋ ਕੇ ਗੁਜਰਦੀ ਹੈ, ਜਿਸ ਨਾਲ ਦੇਸ਼ ਵਿੱਚ ਅਧਿਆਤਮਿਕ ਟੂਰਿਜ਼ਮ ਨੂੰ ਹੁਲਾਰਾ ਮਿਲੇਗਾ।
ਪ੍ਰਧਾਨ ਮੰਤਰੀ ਨੇ ਟਵੀਟ ਕੀਤਾ:
“ਕੁਝ ਦਿਨ ਪਹਿਲਾਂ ਸ਼ੁਰੂ ਹੋਈ,ਇਹ ਟ੍ਰੇਨ ਨਿਸ਼ਚਿਤ ਤੌਰ 'ਤੇ ਅਧਿਆਤਮਿਕ ਟੂਰਿਜ਼ਮ ਨੂੰ ਹੁਲਾਰਾ ਦੇਵੇਗੀ।"
ਸਿੱਖਿਆ ਮੰਤਰਾਲਾ
ਜੇ ਐੱਨ ਵੀਜ਼ ਨੇ ਉਨ੍ਹਾਂ ਸੂਬਿਆਂ, ਜਿਨ੍ਹਾਂ ਨੇ ਜਮਾਤਾਂ ਸ਼ੁਰੂ ਕਰਨ ਦੀ ਪ੍ਰਵਾਨਗੀ ਦਿੱਤੀ ਹੈ , ਵਿੱਚ ਜਮਾਤ ਦਸ ਅਤੇ ਬਾਰਾਂ ਦੀਆਂ ਜਮਾਤਾਂ ਦੀ ਸੁ਼ਰੂਆਤ ਕੀਤੀ
ਸਿੱਖਿਆ ਮੰਤਰਾਲੇ ਨੇ ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲੇ ਤੇ ਗ੍ਰਹਿ ਮਾਮਲੇ ਮੰਤਰਾਲਾ ਦੇ ਦਿਸ਼ਾ ਨਿਰਦੇਸ਼ਾਂ ਤੇ ਅਧਾਰਿਤ ਜਵਾਹਰ ਨਵੋਦਿਆ ਵਿੱਦਿਆਲਿਆਂ ਨੂੰ ਮੁੜ ਤੋਂ ਖੋਲ੍ਹਣ ਲਈ ਐੱਸ ਓ ਪੀ ਤਿਆਰ ਕੀਤੇ ਹਨ । ਸਾਰੇ ਸਾਵਧਾਨਿਕ ਉਪਾਅ ਜਿਵੇਂ ਜੇ ਐੱਨ ਵੀਜ਼ ਨੂੰ ਸੈਨੇਟਾਈਜ਼ ਕਰਨਾ , ਕਲਾਸਾਂ ਦਾ ਪ੍ਰਬੰਧ ਕਰਨਾ ਅਤੇ ਹੋਸਟਲ ਵਿੱਚ ਵਿਦਿਆਰਥੀਆਂ ਦੇ ਰਹਿਣ ਲਈ ਸਮਾਜਿਕ ਦੂਰੀ ਅਤੇ ਕੋਵਿਡ ਪ੍ਰਬੰਧਨ ਪ੍ਰੋਟੋਕੋਲ ਦੀ ਤਿਆਰੀ ਨਾਲ ਕਿਸੇ ਵੀ ਐਮਰਜੈਂਸੀ ਸਥਿਤੀ ਨਾਲ ਨਜਿੱਠਣ ਲਈ ਜਵਾਹਰ ਨਵੋਦਿਆ ਵਿਦਿਆਲਿਆਂ ਵੱਲੋਂ ਕਦਮ ਚੁੱਕੇ ਗਏ ਹਨ ।
(ਸਿੱਖਿਆ ਮੰਤਰਾਲੇ ਦੇ ਐੱਸ ਓ ਪੀ ਤੇ ਅਧਾਰਿਤ ਹਰੇਕ ਸਕੂਲ ਨੇ ਸੂਬਾ ਸਰਕਾਰ ਦੇ ਐੱਸ ਓ ਪੀ ਤੇ ਅਧਾਰਿਤ ਆਪਣਾ ਐੱਸ ਓ ਪੀ ਤਿਆਰ ਕੀਤਾ ਹੈ ਅਤੇ ਇਹ ਤਿਆਰ ਕਰਨ ਵੇਲੇ ਸਕੂਲ ਨੇ ਕੋਵਿਡ ਸਥਿਤੀ ਦੇ ਪ੍ਰਭਾਵਸ਼ਾਲੀ ਪ੍ਰਬੰਧਨ ਲਈ ਜਿ਼ਲ੍ਹਾ ਪ੍ਰਸ਼ਾਸਨ ਨਾਲ ਸਲਾਹ ਕੀਤੀ ਹੈ , ਜੇ ਐੱਨ ਵੀਜ਼ ਉਨ੍ਹਾਂ ਵਿਦਿਆਰਥੀਆਂ ਲਈ ਸਰੀਰਕ ਤੌਰ ਤੇ ਜਮਾਤਾਂ ਦਾ ਪ੍ਰਬੰਧ ਕਰਨ ਲਈ ਤਿਆਰ ਹੈ , ਜਿਹੜੇ ਵਿਦਿਆਰਥੀਆਂ ਦੇ ਮਾਪਿਆਂ ਨੇ ਇਸ ਲਈ ਸਹਿਮਤੀ ਦਿੱਤੀ ਹੈ । ਬਾਕੀ ਵਿਦਿਆਰਥੀਆਂ ਦੇ ਸਬੰਧ ਵਿੱਚ ਅਕਾਦਮਿਕ ਨੁਕਸਾਨ ਨੂੰ ਟਾਲਣ ਲਈ ਆਨਲਾਈਨ ਕਲਾਸਿਜ਼ ਜਾਰੀ ਰਹਿਣਗੀਆਂ । ਸਰੀਰਕ ਜਮਾਤਾਂ ਲਈ ਬੁਲਾਏ ਜਾਣ ਵਾਲੇ ਵਿਦਿਆਰਥੀਆਂ ਨੂੰ ਪੜਾਅਵਾਰ ਸੁਬਾ ਪ੍ਰਸ਼ਾਸਨ ਦੇ ਨਿਰਦੇਸ਼ਾਂ ਦੀ ਸਖ਼ਤੀ ਨਾਲ ਪਾਲਣਾ ਕਰਦਿਆਂ ਹੋਇਆਂ ਬੁਲਾਇਆ ਜਾਵੇਗਾ । ਰਿਹਾਇਸ਼ੀ ਸਕੂਲ ਹੋਣ ਕਰਕੇ ਮਾਸਕ ਪਾਉਣਾ , ਸਮਾਜਿਕ ਦੂਰੀ ਬਣਾਈ ਰੱਖਣਾ ਅਤੇ ਬਾਰ ਬਾਰ ਹੱਥ ਧੋਣ ਤੇ ਸੈਨੇਟਾਈਜ਼ੇਸ਼ਨ ਨੂੰ ਸਭ ਤੋਂ ਵੱਧ ਮਹੱਤਵ ਦਿੱਤਾ ਜਾਵੇਗਾ । ਇਸੇ ਅਨੁਸਾਰ ਜਵਾਹਰ ਨਵੋਦਿਆ ਵਿੱਦਿਆਲਿਆਂ, ਉਨ੍ਹਾਂ ਸੂਬਿਆਂ ਵਿੱਚ ਸਰੀਰਕ ਕਲਾਸਾਂ ਸ਼ੁਰੂ ਕਰੇਗੀ , ਜਿਨ੍ਹਾਂ ਸੂਬਿਆਂ ਨੇ ਦਸਵੀਂ ਅਤੇ ਬਾਰਵ੍ਹੀਂ ਕਲਾਸਾਂ ਸ਼ੁਰੂ ਕਰਨ ਦੀ ਪ੍ਰਵਾਨਗੀ ਦਿੱਤੀ ਹੈ । ਵਿਦਿਆਰਥੀਆਂ ਨੂੰ ਮਸ਼ੀਨਾਂ ਅਤੇ ਰਿਹਾਇਸ਼ ਦੀ ਉਪਲਬਧਤਾ ਦੇ ਅਧਾਰ ਤੇ ਬਾਕੀ ਕਲਾਸਾਂ ਦੇ ਸਬੰਧ ਵਿੱਚ ਵੀ ਜਲਦੀ ਹੀ ਹੋਰ ਦਿਸ਼ਾ ਨਿਰਦੇਸ਼ ਜਿੱਤੇ ਜਾਣਗੇ ।
ਜਵਾਹਰ ਨਵੋਦਿਆ ਵਿੱਦਿਆਲਿਆਂ ਨੂੰ ਮਾਰਚ 2020 ਵਿੱਚ ਇਮਤਿਹਾਨ ਖਤਮ ਹੋਣ ਤੋਂ ਬਾਅਦ ਕੋਵਿਡ 19 ਮਹਾਮਾਰੀ ਫੈਲਣ ਤੋਂ ਬਾਅਦ ਗਰਮੀਆਂ ਦੀਆਂ ਛੁੱਟੀਆਂ ਤੱਕ ਬੰਦ ਕੀਤਾ ਗਿਆ ਸੀ । ਅਧਿਆਪਕਾਂ ਨੂੰ ਈ ਕੰਟੈਂਟ ਵਿਕਸਿਤ ਕਰਨ ਅਤੇ ਆਨਲਾਈਨ ਜਮਾਤਾਂ ਦਾ ਪ੍ਰਬੰਧ ਅਤੇ ਆਨਲਾਈਨ ਸਮੀਖਿਆ ਕਰਨ ਲਈ ਸਿਖਲਾਈ ਲਈ ਯਤਨ ਕੀਤੇ ਗਏ ਸਨ । ਸਾਰੇ ਜਵਾਹਰ ਨਵੋਦਿਆ ਵਿਦਿਆਲਿਆਂ ਵਿੱਚ 15 ਜੂਨ 2020 ਤੋਂ ਆਨਲਾਈਨ ਕਲਾਸਾਂ ਸ਼ੁਰੂ ਕੀਤੀਆਂ ਗਈਆਂ ਸਨ । ਸਮੇਂ ਸਮੇਂ ਤੇ ਆਨਲਾਈਨ ਸਮੀਖਿਆ ਵੀ ਕੀਤੀ ਜਾ ਰਹੀ ਹੈ । ਆਨਲਾਈਨ ਸਿੱਖਿਆ ਲਈ ਮਸ਼ੀਨਾਂ ਤੋਂ ਬਗ਼ੈਰ ਵਿਦਿਆਰਥੀਆਂ ਨੂੰ ਟੈਕਸਟ ਕਿਤਾਬਾਂ , ਸਿੱਖਿਆ ਸਮੱਗਰੀ ਜਿਵੇਂ ਅਸਾਈਨਮੈਂਟ , ਕੁਅਸ਼ਚਨ ਬੈਂਕ ਆਦਿ ਵਿਸ਼ੇਸ਼ ਮੈਸੇਂਜਰ / ਮਾਪਿਆਂ / ਡਾਕ ਰਾਹੀਂ ਮੁਹੱਈਆ ਕੀਤੇ ਗਏ ਸਨ ।
ਐੱਮ ਸੀ / ਕੇ ਪੀ / ਏ ਕੇ
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਸਵਾਮੀ ਵਿਵੇਕਾਨੰਦ ਨੂੰ ਉਨ੍ਹਾਂ ਦੀ ਜਯੰਤੀ ‘ਤੇ ਸ਼ਰਧਾਂਜਲੀਆਂ ਅਰਪਿਤ ਕੀਤੀਆਂ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਸਵਾਮੀ ਵਿਵੇਕਾਨੰਦ ਨੂੰ ਉਨ੍ਹਾਂ ਦੀ ਜਯੰਤੀ ‘ਤੇ ਸ਼ਰਧਾਂਜਲੀਆਂ ਅਰਪਿਤ ਕੀਤੀਆਂ ਹਨ।
ਇੱਕ ਟਵੀਟ ਵਿੱਚ ਪ੍ਰਧਾਨ ਮੰਤਰੀ ਨੇ ਕਿਹਾ ਹੈ:
“ਮੈਂ ਮਹਾਨ ਸਵਾਮੀ ਵਿਵੇਕਾਨੰਦ ਨੂੰ ਉਨ੍ਹਾਂ ਦੀ ਜਯੰਤੀ ‘ਤੇ ਸ਼ਰਧਾਂਜਲੀਆਂ ਅਰਪਿਤ ਕਰਦਾ ਹਾਂ। ਉਨ੍ਹਾਂ ਨੇ ਰਾਸ਼ਟਰੀ ਪੁਨਰ-ਸੁਰਜੀਤੀ ਲਈ ਆਪਣਾ ਜੀਵਨ ਸਮਰਪਿਤ ਕਰ ਦਿੱਤਾ ਸੀ। ਉਨ੍ਹਾਂ ਨੇ ਰਾਸ਼ਟਰ ਨਿਰਮਾਣ ਦੀ ਦਿਸ਼ਾ ਵਿੱਚ ਕੰਮ ਕਰਨ ਲਈ ਕਈ ਨੌਜਵਾਨਾਂ ਨੂੰ ਪ੍ਰੇਰਿਤ ਕੀਤਾ। ਆਓ, ਰਾਸ਼ਟਰ ਨਿਰਮਾਣ ਦੇ ਉਨ੍ਹਾਂ ਦੇ ਸੁਪਨੇ ਨੂੰ ਪੂਰਾ ਕਰਨ ਲਈ ਅਸੀਂ ਮਿਲਕੇ ਕੰਮ ਕਰਦੇ ਰਹੀਏ।”
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਆਈਸੀਸੀ ਅੰਡਰ-19 ਵਰਲਡ ਕੱਪ ਜਿੱਤਣ 'ਤੇ ਭਾਰਤੀ ਕ੍ਰਿਕਟ ਟੀਮ ਨੂੰ ਵਧਾਈਆਂ ਦਿੱਤੀਆਂ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਆਈਸੀਸੀ ਅੰਡਰ-19 ਵਰਲਡ ਕੱਪ ਜਿੱਤਣ 'ਤੇ ਭਾਰਤੀ ਕ੍ਰਿਕਟ ਟੀਮ ਨੂੰ ਵਧਾਈਆਂ ਦਿੱਤੀਆਂ ਹਨ।
ਇੱਕ ਟਵੀਟ ਵਿੱਚ, ਪ੍ਰਧਾਨ ਮੰਤਰੀ ਨੇ ਕਿਹਾ;
"ਯੁਵਾ ਕ੍ਰਿਕਟ ਖਿਡਾਰੀਆਂ 'ਤੇ ਬਹੁਤ ਮਾਣ ਹੈ। ਆਈਸੀਸੀ ਅੰਡਰ-19 ਵਰਲਡ ਕੱਪ ਜਿੱਤਣ ਦੇ ਲਈ ਭਾਰਤੀ ਟੀਮ ਨੂੰ ਵਧਾਈਆਂ। ਉਨ੍ਹਾਂ ਨੇ ਪੂਰੇ ਟੂਰਨਾਮੈਂਟ ਵਿੱਚ ਬਹੁਤ ਧੀਰਜ ਦਿਖਾਇਆ ਹੈ। ਉੱਚਤਮ ਪੱਧਰ 'ਤੇ ਉਨ੍ਹਾਂ ਦਾ ਸ਼ਾਨਦਾਰ ਪ੍ਰਦਰਸ਼ਨ ਦਰਸਾਉਂਦਾ ਹੈ ਕਿ ਭਾਰਤੀ ਕ੍ਰਿਕਟ ਦਾ ਭਵਿੱਖ ਸੁਰੱਖਿਅਤ ਅਤੇ ਸਮਰੱਥ ਹੱਥਾਂ ਵਿੱਚ ਹੈ।"
ਰੱਖਿਆ ਮੰਤਰਾਲਾ
ਸਰਕਾਰ ਨੇ ਦਿਵਿਯਾਂਗਾਂ ਦੇ ਆਸ਼ਰਤਾਂ ਲਈ ਪਰਿਵਾਰਕ ਪੈਨਸ਼ਨ ਦੀ ਆਮਦਨ ਸੀਮਾ ਵਧਾਈ ਹੈ
ਮੁਖ ਝਲਕੀਆਂਮਾਨਸਿਕ ਤੇ ਸਰੀਰਿਕ ਦਿਵਿਯਾਂਗਾਂ ਦੇ ਬੱਚਿਆਂ ਲਈ ਪਰਿਵਾਰਕ ਪੈਨਸ਼ਨ ਦੀ ਆਮਦਨ ਸੀਮਾ ਵਧਾਈਡੀ ਐੱਨ ਐੱਸ ਰਾਹਤ ਸਮੇਤ ਪਰਿਵਾਰਕ ਪੈਨਸ਼ਨ ਤੋਂ ਬਿਨਾਂ ਹੋਰ ਸਰੋਤਾਂ ਤੋਂ ਮੌਜੂਦਾ ਯੋਗ ਆਮਦਨ 9,000 ਰੁਪਏ ਪ੍ਰਤੀ ਮਹੀਨਾ ਵਿੱਚ ਵਾਧਾ ਕੀਤਾ ਗਿਆ ਹੈ
ਭਾਰਤ ਸਰਕਾਰ ਦੇ ਰੱਖਿਆ ਮੰਤਰਾਲਾ ਨੇ ਮਾਨਸਿਕ ਤੇ ਸਰੀਰਿਕ ਦਿਵਿਆਗਾਂ ਦੇ ਬੱਚਿਆਂ ਲਈ ਪਰਿਵਾਰਕ ਪੈਨਸ਼ਨ ਦੇਣ ਦੇ ਆਮਦਨ ਮਾਪਦੰਡਾਂ ਵਿੱਚ ਵਾਧਾ ਕਰਨ ਦਾ ਫੈਸਲਾ ਕੀਤਾ ਹੈ । ਇਸ ਅਨੁਸਾਰ ਅਜਿਹੇ ਪਰਿਵਾਰਕ ਆਸ਼ਰਤਾਂ ਲਈ ਜਿ਼ੰਦਗੀ ਲਈ ਪਰਿਵਾਰਕ ਆਸ਼ਰਤ ਯੋਗ ਹੋਣਗੇ । ਜੇਕਰ ਉਹਨਾਂ ਦੀ ਪਰਿਵਾਰਕ ਪੈਨਸ਼ਨ ਮਰਨ ਵਾਲੇ ਸਰਕਾਰੀ ਕਰਮਚਾਰੀ ਜਾਂ ਸੰਬੰਧਿਤ ਪੈਨਸ਼ਨਰ ਦੀ ਆਖ਼ਰੀ ਤਨਖ਼ਾਹ ਦੇ 30% ਆਮ ਦਰ ਤੋਂ ਘੱਟ ਹੋਵੇਗੀ ਅਤੇ ਇਸ ਵਿੱਚ ਮਹਿੰਗਾਈ ਰਾਹਤ ਵੀ ਸ਼ਾਮਲ ਕਰਨ ਯੋਗ ਹੈ ।
ਅਜਿਹੇ ਮਾਮਲਿਆਂ ਵਿੱਚ ਵਿੱਤੀ ਫਾਇਦਾ 08—02—2021 ਤੋਂ ਮਿਲੇਗਾ । ਮੌਜੂਦਾ ਦਿਵਿਯਾਂਗ ਬੱਚੇ / ਆਸ਼ਰਤ ਪਰਿਵਾਰਕ ਪੈਨਸ਼ਨ ਲਈ ਯੋਗ ਹਨ , ਜੇਕਰ ਪਰਿਵਾਰਕ ਪੈਨਸ਼ਨ ਹੋਰਨਾਂ ਸਰੋਤਾਂ ਤੋਂ ਇਲਾਵਾ ਦਿਵਿਯਾਂਗ ਬੱਚਿਆਂ ਦੀ ਸਮੁੱਚੀ ਮਹੀਨਾਵਾਰ ਆਮਦਨ 9,000 ਰੁਪਏ ਤੋਂ ਵੱਧ ਨਹੀਂ ਹੈ ਅਤੇ ਇਸ ਵਿੱਚ ਮਹਿੰਗਾਈ ਰਾਹਤ ਵੀ ਸ਼ਾਮਲ ਹੈ ।
ਵਿਗਿਆਨ ਤੇ ਤਕਨਾਲੋਜੀ ਮੰਤਰਾਲਾ
ਖੋਜ ਤੋਂ ਪਤਾ ਚਲਦਾ ਹੈ ਕਿ ਉੱਤਰੀ ਅਟਲਾਂਟਿਕ ਵਿੱਚ ਹੋਈ ਗੜਬੜ, ਅਗਸਤ ਮਹੀਨੇ ਭਾਰਤੀ ਮੌਨਸੂਨ ਦੇ ਪਟਰੀ ਤੋਂ ਉਤਰ ਜਾਣ ਦਾ ਇੱਕ ਕਾਰਨ ਹੋ ਸਕਦੀ ਹੈ; ਮੌਨਸੂਨ ਦੀ ਭਵਿੱਖਬਾਣੀ ਨੂੰ ਬਿਹਤਰ ਬਣਾਉਣ ਲਈ ਇਸ ਦੇ ਪ੍ਰਮਾਣਿਤ ਹੋਣ ਦੀ ਜ਼ਰੂਰਤ ਹੈ
ਸਾਇੰਸ ਨਾਮਕ ਜਰਨਲ ਵਿੱਚ ਪ੍ਰਕਾਸ਼ਿਤ ਇੱਕ ਅਧਿਐਨ ਦਾ ਸੁਝਾਅ ਹੈ ਕਿ ਉੱਤਰ ਅਟਲਾਂਟਿਕ ਤੋਂ ਗ੍ਰਹਿਆਂ ਦੀ ਇੱਕ ਲਹਿਰ ਭਾਰਤੀ ਮੌਨਸੂਨ,ਜਿਸ ਉੱਤੇ ਕਿ ਭਾਰਤੀ ਅਰਥਵਿਵਸਥਾ ਦੀ ਬਹੁਤ ਜ਼ਿਆਦਾ ਨਿਰਭਰਤਾ ਹੈ, ਨੂੰ ਪਟਰੀ ਤੋਂ ਉਤਾਰਨ ਦੇ ਸਮਰੱਥ ਹੈ।
ਖੋਜ ਨਤੀਜਿਆਂ ਦਾ ਸੁਝਾਅ ਹੈ ਕਿ ਮੌਨਸੂਨ,ਇਸ ਦੀ ਅਸਥਿਰਤਾ ਅਤੇ ਸੋਕਿਆਂ ਦੀ ਭਵਿੱਖਬਾਣੀ ਉੱਤੇ ਬਿਹਤਰ ਪਕੜ ਹਾਸਲ ਕਰਨ ਲਈ ਮਾਡਲਿੰਗ ਪ੍ਰਯਤਨਾਂ ਵਿੱਚ ਪ੍ਰਸ਼ਾਂਤ ਅਤੇ ਭਾਰਤੀ ਮਹਾਂਸਾਗਰਾਂ ਤੋਂ ਇਲਾਵਾ, ਮਿਡ-ਲੈਟੀਟਿਊਡ ਦੇ ਪ੍ਰਭਾਵ ਨੂੰ ਸ਼ਾਮਲ ਕਰਨ 'ਤੇ ਫੋਕਸ ਕਰਨਾ ਚਾਹੀਦਾ ਹੈ।
ਇੰਡੀਅਨ ਇੰਸਟੀਟਿਊਟ ਆਵ੍ ਸਾਇੰਸ  ਦੇ ਸੈਂਟਰ ਫਾਰ ਐਟਮੋਸਫਰਿਕ ਐਂਡ ਓਸ਼ਨਿਕ ਸਾਇੰਸਜ਼  ਦੀ ਇੱਕ ਟੀਮ, ਜਿਸ ਨੇ ਇਹ ਖੋਜ ਕੀਤੀ ਅਤੇ ਜਿਸ ਨੂੰ ਜਲਵਾਯੂ ਪਰਿਵਰਤਨ ਪ੍ਰੋਗਰਾਮ ਦੇ ਤਹਿਤ ਸਾਇੰਸ ਅਤੇ ਟੈਕਨੋਲੋਜੀ ਵਿਭਾਗ ਦਾ ਅੰਸ਼ਿਕ ਸਮਰਥਨ ਪ੍ਰਾਪਤ ਹੈ, ਨੇ ਦਰਸਾਇਆ ਕਿਉਨ੍ਹਾਂ ਐਲ ਨੀਨੋ ਸੋਕਿਆਂ ਦੇ ਮੁਕਾਬਲੇ ਜਿੱਥੇ ਕਿ ਪੂਰਾ ਸੀਜ਼ਨ ਹੀ ਤੋਟਾ ਲੱਗਾ ਰਹਿੰਦਾ ਹੈ,ਪਿਛਲੀ ਸਦੀ ਵਿੱਚ ਨੌਨ-ਐਲ ਨੀਨੋ ਸਾਲਾਂ ਵਿੱਚ ਹੋਇਆ ਭਾਰਤੀ ਮੌਨਸੂਨ ਸੋਕਾ ਸਬ-ਸੀਜ਼ਨਲ ਸੀ।
ਖੋਜ ਟੀਮ ਨੇ 1900 ਤੋਂ 2015 ਤੱਕ ਦੇ ਸੋਕੇ ਦੀਆਂ ਦੋ ਸ਼੍ਰੇਣੀਆਂ ਦੌਰਾਨ ਰੋਜ਼ਾਨਾ ਵਰਖਾ ਦਾ ਵਿਸ਼ਲੇਸ਼ਣ ਕੀਤਾ ਅਤੇ ਵਰਖਾ ਘਾਟੇ ਦੇ ਵਿਕਾਸ ਵਿੱਚ ਨਾਟਕੀ ਅੰਤਰ ਦੇਖੇ। ਐਲ ਨੀਨੋ ਸੋਕਿਆਂ ਵਿੱਚ ਵਰਖਾ ਦੀ ਕਮੀ ਜੂਨ ਦੇ ਅੱਧ ਵਿੱਚ ਹੀ ਸ਼ੁਰੂ ਹੋ ਜਾਂਦੀ ਹੈ ਅਤੇ ਹੌਲੀ ਹੌਲੀ ਬਦਤਰ ਹੋ ਜਾਂਦੀ ਹੈ। ਅਗਸਤ ਦੇ ਅੱਧ ਤੱਕ, ਕਮੀ ਬਹੁਤ ਜ਼ਿਆਦਾ ਹੋ ਜਾਂਦੀ ਹੈ ਅਤੇ ਦੇਸ਼ ਭਰ ਵਿਚ ਫੈਲ ਜਾਂਦੀ ਹੈ, ਜਿਸ ਦੇ ਠੀਕ ਹੋਣ ਦੇ ਕੋਈ ਸੰਕੇਤ ਨਹੀਂ ਹਨ।
ਨੌਨ-ਐਲ ਨੀਨੋ ਸੋਕਿਆਂ ਦੇ ਦੌਰਾਨ ਜੂਨ ਦੀ ਬਾਰਸ਼ ਵਿੱਚ ਇੱਕ ਦਰਮਿਆਨੀ ਜਿਹੀ ਗਿਰਾਵਟ ਆਉਂਦੀ ਹੈ, ਇਸਦੇ ਬਾਅਦ ਸੀਜ਼ਨ ਦੇ ਸਿਖ਼ਰ ਉੱਤੇ ਮਿਡ- ਜੁਲਾਈ ਤੋਂ ਮਿਡ- ਅਗਸਤ ਦੇ ਦੌਰਾਨ ਰਿਕਵਰੀ ਦੇ ਸੰਕੇਤ ਮਿਲਦੇ ਹਨ। ਹਾਲਾਂਕਿ, ਅਗਸਤ ਦੇ ਅੰਤ ਵਿੱਚ, ਬਾਰਸ਼ ਵਿੱਚ ਅਚਾਨਕ ਅਤੇ ਤੇਜ਼ ਗਿਰਾਵਟ ਆਉਂਦੀ ਹੈ, ਜਿਸ ਦੇ ਨਤੀਜੇ ਵਜੋਂ ਸੋਕੇ ਦੀ ਸਥਿਤੀ ਪੈਦਾ ਹੁੰਦੀ ਹੈ।
ਸੀਏਓਐੱਸ ਦੇ ਐਸੋਸੀਏਟ ਪ੍ਰੋਫੈਸਰ ਅਤੇ ਸੀਨੀਅਰ ਲੇਖਕਾਂ ਵਿੱਚੋਂ ਇੱਕ,ਜੈ ਸੁਖਾਤਮੇ ਨੇ ਆਈਆਈਐੱਸਸੀ ਦੇ ਇੱਕ ਬਿਆਨ ਵਿੱਚ ਕਿਹਾ,“ਅਸੀਂ ਅਗਸਤ ਦੇ ਅੰਤ ਵਿੱਚ ਇਸ ਫੋਰਸਿੰਗ ਏਜੰਟ ਜਾਂ ਸਿਸਟਮ ਦਾ ਪਤਾ ਲਗਾਉਣ ਦੀ ਕੋਸ਼ਿਸ਼ ਕੀਤੀ ਜੋ ਭਾਰਤ ਦੇ ਵਿਵਹਾਰ ਨੂੰ ਪ੍ਰਭਾਵਿਤ ਕਰਦਾ ਹੈ। ਅਸੀਂ ਉਨ੍ਹਾਂ ਹਵਾਵਾਂ ਨੂੰ ਦੇਖਿਆ ਜੋ ਇਨ੍ਹਾਂ ਨੌਨ-ਐਲ ਨੀਨੋ ਸੋਕੇ ਵਾਲੇ ਵਰ੍ਹਿਆਂ ਵਿੱਚ ਪ੍ਰਚੱਲਤ ਸਨ।”
ਸੀਏਓਐੱਸ ਦੇ ਐਸੋਸ਼ੀਏਟ ਪ੍ਰੋਫੈਸਰ ਅਤੇ ਇੱਕ ਸਹਿ ਲੇਖਕ ਵੀ ਵੀਨੂਗੋਪਾਲ ਨੇ ਦੱਸਿਆ,“ਉੱਪਰਲੇ ਪੱਧਰ ਦੀਆਂ ਹਵਾਵਾਂ ਅਤੇ ਡੂੰਘੀਆਂ ਚੱਕਰਵਾਤੀ ਘੁੰਮਣਘੇਰੀ ਵਿਸੰਗਤੀਆਂ ਦਰਮਿਆਨ ਅਗਸਤ ਦੇ ਆਖੀਰ ਅਤੇ ਸਤੰਬਰ ਦੇ ਸ਼ੁਰੂ ਦੌਰਾਨ ਉੱਤਰੀ ਐਟਲਾਂਟਿਕ ਪਾਣੀਆਂ ਦੇ ਉੱਪਰ ਹੋਣ ਵਾਲੀ ਇੰਟਰੈਕਸ਼ਨ ਦਾ ਨਤੀਜਾ ਹੈ ਵਾਯੂਮੰਡਲ ਵਿਚਲੀ ਗੜਬੜ। ਇਹੀ ਗੜਬੜੀ, ਇੱਕ ਰੋਸਬੀ ਲਹਿਰ, ਭਾਰਤ ਵੱਲ ਮੁੜਦੀ ਹੈ ਅਤੇ ਜ਼ਾਹਰ ਤੌਰ ਤੇ ਤਿੱਬਤੀ ਪਠਾਰ ਦੁਆਰਾ ਨਿਚੋੜੇ ਜਾਣ ਕਰਕੇ, ਮੌਨਸੂਨ ਦੀਆਂ ਹਵਾਵਾਂ ਦੇ ਪ੍ਰਵਾਹ ਨੂੰ ਰੋਕਦੀ ਹੈ।"
ਇਸ ਪੇਪਰ,ਜਿਸਦਾ ਕਿ ਪਹਿਲਾ ਲੇਖਕ ਪੀਐੱਚਡੀ ਵਿਦਿਆਰਥੀ ਪ੍ਰੀਤਮ ਬੋਰਾਹ ਸੀ ਜਿਸ ਕੋਲ ਡੀਐੱਸਟੀ ਪ੍ਰੇਰਿਤ ਫੈਲੋਸ਼ਿਪ ਸੀ,ਵਿੱਚ ਅਧਿਐਨ ਕੀਤਾ ਗਿਆ ਵਾਯੂਮੰਡਲੀ ਟੈਲੀ-ਕਨੈਕਸ਼ਨ , ਸੋਕਿਆਂ ਦੀ ਭਵਿੱਖਬਾਣੀ ਵਿੱਚ ਸੁਧਾਰ ਲਈ ਇੱਕ ਮੌਕਾ ਪੇਸ਼ ਕਰਦਾ ਹੈ, ਵਿਸ਼ੇਸ਼ ਕਰਕੇ ਪ੍ਰਸ਼ਾਂਤ ਖੇਤਰ ਵਿੱਚ ਟੈੱਲ-ਟੇਲ ਸੰਕੇਤਾਂ ਦੀ ਅਣਹੋਂਦ ਵਿੱਚ।
[ਪਬਲੀਕੇਸ਼ਨ:aay6043_Borah_SM.pdf ]
ਪ੍ਰੀਤਮ ਬੋਰਾਹ